Iholdiko Kaiet Barberarena laketzen da euskal xerri arrazako umeekin artzeaz\nKINTOA AOP-aren biltzar nagusia iragan da joanden astean.Biltzar nagusia atera da xerri ume sortzaileak falta zirela.Euskal xerri sailean postu inportantea da hori : arrazaren salbatzearen gakoa izaiteaz gain, urte guziez transformatuak diren xerrien kopuruaren gakoa ere da . Gaur egun 500bat zerrama dira, eta kopurua nahi lukete azkartu. Xerri sortze lan hortan ari da Iholdiko Kaiet Barberarena. Eta diru iturri segurra izaiteaz gain, plazer hartzen du lan hortan\nAhalmen urritasuna, Inklusioari sentsibilizatzeko eta sosa biltzeko manera pollita asmatu dute Larzabaleko Manex Erdozaintzi Etxart kolegioan\nIntegrazio batzordearen sustenguz, 4garreko ikasleek lasterketa bat antolatu dute ostiral arratsaldean larzabalen gaindi. Bainan Lasterketa berezia izanen da, kolegioko ikasle bakotxak behar baititu 5 sponsor atxeman bere inguruan, eta bakotxari euro bat diru laguntza galdegin. Antolaketa 4garrenekoen gain izan da, eta hauetariko batzu ditugu entzunen, Ihintza, Maitexa, Naia, Haizea hain zuzen\nBaigorri eta Tafalla, bi herrien arteko partaidetza ofizialki izenpetu da atzo\nBi herrietako aupezak izan dira izenpetzaileak. Izepentze huntaz gain, kultur trukatze aste burua izan da ere, ekitalde desberdin ainitzekin, elkarteen trukaketa atelierrak, kontzertuak, dantza talde eta musikarien desfilea. Desfilera izan gira\nAmikuzeko 100 bat gaztek Amets Arzallusek idatzitako Miñan liburua irakurriko dute larunbat huntan Donapaleun\nAmikuzeko 100 bat gaztek Amets Arzallusek idatzitako Miñan liburua irakurriko dute larunbat huntan goizeko 9:00etatik goiti Donapaleuko Saint-Louis zinema gelan. Ibrahima Balde migrante gaztearen ibilbidea kondatzen du liburuak. Mattin Irigoien, ZABALIK elkarteko kidearekin xehetasunak.\n2 urtez antolatu gabe, xingar feria egiten da asteburu huntan Baionan\n2 urtez antolatu gabe, xingar feria egiten da asteburu huntan Baionan. Osagarri neurrien gatik 4 egunetarik 3 egunetarat jautsi dira eta ostiralean abiatutako azoka 558. da. Baionako konfreriako presidenta Laurent Pagadoiekin mintzatu gira.\nBaigorri eta Tafallaren senidetze kari kultur animazio eskaintza aberatsa asteburu huntan Baigorrin\n42 urte eginen du Baigorri eta Tafallaren senidetzeak. Jean Haritschelhar auzapeza joan zen senidetzearen izenpetzerat beste Baigorriarrekin. Geroztik ez da harreman ofizialik izan, lagun arteko harreman azkarrak soilik. Asteburu huntan berriz azkartzeko xedea erakutsi dute bi herriek. Harreman edo kurutzatze kulturala ezarririk izanen delarik aitzinean.\nMakeako Julen eta Bokaleko Leo haurren familien laguntzeko « Diego et ses potos » elkartasun besta eguna, urriaren 23an Hazparnen\nCitomegalovirus eritasuna duen Diego haurraren familiaren sustenguz, lehen elkartasun eguna antolatu zuen Hazparneko « Euskal Herriko semeak » elkarteak 2017an. Geroztik beste haur batzu lagundu ditu. Aurten Makeako Julen eta Bokaleko Leo haurren familien laguntzeko antolatzen du « Diego et ses potos » elkartasun besta eguna, urriaren 23an Hazparnen.\n58. mus xapelketako finalak jokatuko dira igande huntan Bardozen\n58. mus xapelketako finalak jokatuko dira igande huntan Bardozen. Xapelketa hasi zen joan den urtean, herrietako kanporaketekin. Bainan 2020ko martxoan, covida gatik dena gelditu zen. Joan den udan, mus federakuntzakoek erabaki dute hasi xapelketari segida ematea.\nZangobaloinezko emazte ekipak emendatuz doaz Ipar Euskal Herrian\nIkusgarritasun eskasarekin bada ere, zangobaloinezko emazte ekipak emendatuz doaz Ipar Euskal Herrian. Baionako, Angeluko eta Donibane Lohizuneko ekipa ezagunen parean, urteotan hainbat talde loratu dira. Baxe Nafarroan: Donapaleun, Ortzaizen eta Garazin.\nTopaketa eta bazkaria Paueko Euskal etxeko bazkideekin, Bordaleko Euskal Etxean\nTopaketa eta bazkaria Paueko Euskal etxeko bazkideekin, Bordaleko Euskal Etxean egun. Aktualitate aberatsa Bordaleko Euskaldunentzat. Berriak Markotx Errotabeherekin.


Gurpildun aulkiko saskibaloiko euskaldunek final-laurdenak jokatuko dituzte Tokion | Saskibaloia | Naiz\n2021 ABU. 29 - 11:55h\nGurpildun aulkiko saskibaloiko euskaldunek final-laurdenak jokatuko dituzte Tokion\nAsier Garcia, David Mouriz, Jordi Ruiz eta Manu Lorenzok txartela ziurtatu zuten dagoeneko azken-aurreko jardunalditik, baina Agurtzane Egiluz eta Beatriz Zudairek historia egin dute Espainiako selekzioarekin, igande honetan lehen saiklapena lortu baitute.\nAgurtzane Egiluz, aginduak ematen igande honetan Herbeheren aurka. (BASQUE TEAM)\nGurpildun aulkiko saskibaloiko euskaldun guztiek, bai emakumezkoek eta bai gizonezkoek, Tokioko Paralinpiar Jokoetako final-laurdenak jokatuko dituzte. Asier Garcia, David Mouriz, Jordi Ruiz eta Manu Lorenzok txartela ziurtatu zuten, eta gaur bertan, Japoniaren aurka, beste garaipen bat erdietsi dute (79-61) sailkapen faseko azken neurketan.\nEmakumezkoetan, Herbeheretako selekzioak, Munduko txapeldunak, ez dio aukerarik eman Agurtzane Egiluz eta Beatriz Zudaireren (4 puntu sartu ditu) taldeari, 24-63 galdu baitu Ariake Arenan jokatutako jardunaldiko lehen partidan. Hala ere, galdu arren, Abraham Carrionek zuzendutako taldeak historia egiten jarraitzen du, final-laurdenetarako txartela ziurtatuta baitute. Izan ere, larunbatean beste mugarri bat ezarri zuten gurpildun aulkiko saskibaloian, Aljeriari irabaziz (8-80), Paralinpiar Jokoetan eskuratzen duen lehen garaipena lortuz.\nEspainia Paralinpiar Jokoetan estreinatu zen Bartzelona '92an, anfitrioi bezala gonbidatua, eta Kanada, Australia, Alemania, Japonia eta Frantziaren aurkako bere bost partidak galdu zituen, zortzigarren postuan amaituz.\n29 urte geroago, Agurtzane Egiluz eta Beatriz Zudaireren taldeak 2019an Rotterdamen jokatutako Europako Txapelketan Tokion lehiatzeko txartela lortu zuen. Algeriaren aurkako garaipena, Jokoetako lehena, B multzoan dauden AEBen aurkako (egungo txapeldun paralinpiarra) eta Txinaren aurkako bi porroten ondoren etorri zen.\n«Hasieran uste genuen Holanda indartsuena izango zela, eta Txina eta Estatu Batuak ez zirela erakutsi duten bezain indartsu egongo. Adibidez, Txinak Holandari irabazi zion, Munduko txapeldunari. Beraz, uste baino multzo indartsuagoa egokitu zaigu adierazi dio igande honetan Egiluzek Tokiora joan den Basque Teameko komunikazio taldeari.\nB multzoko bost selekzioetatik lau final-laurdenetara igaroko dira eta gasteiztarraren taldeak poltsikoan du txartela. «Amets bat da. Gure lehen jokoak dira guztientzat. Nerbioak eduki ditugu, baina baita hemen egoteko gogoa ere. Ez dugu hemen egotearekin bakarrik konformatu nahi, historia egiten jarraitu eta final-laurdenak irabazi nahi ditugu finalerdietan sartu ahal izateko», azpimarratu du.\nFinalerdietara iristeko, Basque Teameko kirolariak esan duenez, tiro-portzentajea hobetu behar dute eta batez ere, kontzentrazioari eutsi behar diote 40 minutuetan. «Ezin ditugu besoak jaitsi bi ekintza ondo ateratzen ez zaizkigunean», aitortu du Egiluzek.


50 supermerkatutara isunaren kontsumoa, etiketetako prezioak ez bezalakoak kobratzeagatik | Consumer\n50 supermerkatutara isunaren kontsumoa, etiketetako prezioak ez bezalakoak kobratzeagatik\nEstablezimendu horien eskaintzak ez ziren agertzen barra-kodeen irakurgailuetan\narabera: Ostirala, 2001eko abuztuaren 17a\nKontsumo Zuzendaritza Nagusiak eginbideak hasi ditu Murtziako berrogeita hamar bat supermerkatu eta hipermerkatu zigortzeko, etiketatutakoez bestelako prezioak kobratzen baitzituzten produktuak irakurgailu optikoetatik pasatzean. Isunen batez besteko zenbatekoa milioi erdi pezetakoa da. Janari-denda horiei beherapenetan zeuden zenbait denda ere gehitu zaizkie, baina haien irakurleek jatorrizko prezioak aplikatzen zituzten.\nZehapen horiek Kontsumo Zuzendaritza Nagusiak uda hasieratik hasitako uxaldi bati zor zaizkio. Ikuskatzaileek bezero itxurak egiten zituzten eta kaxa erregistratzaileetara hogei artikulurekin joaten ziren. Irakurgailu optikoak etiketatzean adierazitakoez gain lau prezio baino gehiago ematen zituenean, ikuskatzaileak identifikatu eta espedientea egiten zuen.\nMurtziako Kontsumo zuzendari nagusiak, José Gabriel Ruizek, hain kezkagarritzat jotzen ditu ikuskapenen kanpainak urte bukaera arte izango dituen emaitzak, ahalik eta supermerkatu, denda eta merkataritza-gune gehien hartzeko.\nErosketa-tiketa beti aztertzea gomendatzen du José Gabriel Ruizek. Kutxako eta apalategiko prezioak desberdinak badira, establezimendua behartuta dago azken hori aplikatzera. “Dendak eragozpenik jartzen ez badu ere -aholkua-, hobe da kasua gertuen dagoen kontsumitzaileari jakinaraztea, ikuskapena egin dezan”.\nSupermerkatu, hipermerkatu eta denda zehatuak alegatzen dituzten aitzakiak inbentario-akatsetan oinarritzen dira. “Gauza bera esan du Consumoko zuzendariak, zabarkeriak ez du bezeroa engainatzeko aitzakiarik jartzen”.\nmulta-eu precios-eu supermerkatuak


Neoklasizismoa Frantzian : Jacques-Louis David\nXVIII. mendeak aurrera egin ahala, rococoaren bizitasunaren aurrean bertutea, egia eta neurrizkotasuna berreskuratzeko joera nagusitu ziren frantses margolaritzan. Lehen aldian"Luis XVI.aren estiloa" izeneko joera nagusitu zen Frantzian, baina neoklasizismoaren gorena Iraultza aurreko eta Iraultzaren garaietan iritsi zen (1780-1795). Izan ere, garai hartan moralaren bertutea aldarrikatzen hasi zen, familia ez ezik gizarte osoa ; ilustratuek gizakia hobeagoa izan dadin hezitzeko zuten helburuarekin bat etorri zirenune jakin batean estatuaren interesa, eta helburua berbera ez bazuten ere, biek jo zuten bertutea berreskuratzearen garrantzia aldarrikatzera. Idealismoa eta zorroztasunintelektuala eta morala nagusitu ziren, eta abertzaletasunak eta errepublikazaletasunak indar handia hartu zuten.\nNeoklasikoaren garaian berrikuntza handiak gertatzen ari ziren, beraz, hainbat alorretan, gizartean, politikan eta etikan, besteak beste. Hainbesteraino aldatu zen giroa ezen belaunaldi gazteetako artistakAkademiaren kontra agertu baitziren, aristokratikoa eta ankerra zela eta, eta erakunde hura desegitea ere lortu zuten 1793an. Frantziako gizartean sumatzen zen berrikuntza nahi hori adierazteko antzinateko ereduak hartu ziren oro har, eta baita margolaritzan ere. Hasieran Plutarkoren obretako pertsonaiak hartu ziren oinarri, eta Iraultzako heroiak ondoren.\nFrantziako margolari neoklasiko nagusia, Iraultzaren margolaritzat hartua, J.-L. David izan zen. Berak zabaldu zuen neoklasizismo betea Frantziako pinturan, baina bere karreran zehar izan zituen, halere, kontraesanak ; Delacroixek zioenez, esaterako, errealismoaren eta idealaren arteko halako nahasketa bitxia osatu zuen Davidek.jacques-Louis David margolaria Parisen jaio zen 1748an eta Bruselan hil zen 1825ean. Europako artista neoklasiko nagusietako bat izan zen. Bere obran zehar ideal klasikoak berreskuratzea helburu etikoen irispidearen izaera du. Iraultzaren margolaritzat hartua izan da ; izan ere, berak adierazi zuen hobekien, antzinateko ereduak harturik, Iraultzaren garaiko frantsesgizarteak zuen berrikuntza nahia.\nMargolaritzarekiko lehen harremanak Parisen izan zituen. Hemezortzi urte zituela Pintura eta Eskulturako Errege Akademian sartu zen, baina hasieran ez zuen arrakasta handirik izan, harik eta behin eta berriro saiatu ondoren 1774. urtean Erromako saria irabazi zuen arte. Gai mitologiko eta historikoko obrak egin zituen hasieran, eta lehensari hura ere Plutarkoren Bizrtzc~ paraleloakobratik ateratako Antioko eta Estraton rze (1774 ; Arte Ederretako Eskola, Paris) gai historikoarekin lortu zuen. Dena dela, oso goiz agertu zuen arren klasizismorako joera eta hizkuntza propio baten bilaketa, hasiera-hasierako garaiko obretan antzematen zaio rococoaren kutsua ere.Sariari esker Erromara aldatu zen 1775ean, eta han bizi izan zen 1780 arte.\nGarai hartan hainbat iturritatik edan zuen Davidek, eta orduan hasi zen klasizismoa ikertzen, batez ere Berpizkundeko artea, Rafaelen obraren bidez, eta XVI. mendekoa, Poussinen obraren bidez. Caravaggioren dranmatisnlo errealista eta haren jarraitzaileen argi-itzalen arteko kontraste nabarmenak ere beretu zituen. Baina bere estiloaren bilakaeran bereziki azpimarratzekoakdira teorilari ldasizisten ideiak, Winckelmann eta Mengsenak batez ere.\n1780. urtean Frantziara itzuli zen eta bere garaiko gizarteari bertutearen eredu gisa proposaturiko gertaera klasikoen irudiak egin zituen, bestek beste, Belisario lrutosna bartzera (1781 ; Arte Ederretako Museoa, Lille), Artdrouledareu samina (1783, Arte Ederretako Eskola, Paris). Urte haietan ospe handia lortu zuen, eta horrela, 1784an Errege Akademiako kide izendatu zuten. Urte hartan bertan Erromara bidaiatu zuen eta egonaldi hartan margotu zuen bere maisulan handiena, Horazioen zina (1784 ; Louvre, Paris). Koadro horretan ageri-agerian gelditzen dira Daviden ldasizismoaren ezaugarriak, konposizio zorrotzean, marrazkiaren sintesian eta hizkuntzaren elokuentzian eta argitasunean. Obra hori hartu zen, hain zuzen ere, antzinatearen berreskuratzearen manifestutzat, ez bakarrik formari dagokionez, baita haren inguruan egin zen irakurketa politikoagatik ere, izan ere aristokraziaren ustelkeriaren kontrako eta Erromako errepublikak ezaugarri izandako garbitasunera eta moral abertzalera itzultzeko bidetzat hartu baitzen. Bide horretatik beretik jarraitu zuen hurrengo urteetan Davidek, eta horrela egin zituen Sokratesen heriotza (1787) eta Liktoreak Bruttrsi bete senteeu gorpuak erantatem (1789) obrak, besteak beste. Frantziako Iraultzan parte hartu zuen eta kultura artistikoa eraberritzeko eta antolatzeko ardura hartu zuen ; 1793. urtean arte batzordeko kide izendatu zuten, eta pintzelaren Robespierre.> ezizena jarri zioten . Hainbat obra eskaini zien garai hartako pertsonaia ospetsuei, eta dramatismo handiko koadroak osatu zituen. Horien artean aipagarriak dira, besteak beste, Jett de Pattrueko zina (1790-1791 ; marrazkiak eta zirriborroa Versaillesen), Bararen heriotza (amaitu gabea, 1794; Calvet museoa, Avignon)eta 1llatat eraila (1793 ; Arte Ederretako Errege Museoa, Brusela) ; azken obra horretan, emozio berezkoena adierazi nahian, neoklasizismoa nola bihur daitekeen errealismo tragiko erakutsi zuen Davidek.\nIraultzaren zerbitzurako egin zituen, orobat, hainbat obelisko, domina etab.\nRobespierre hiltzera zigortu zutenean espetxean sartu zuten David. Bi aldiz egon zen espetxean. Lehenengoan margotu zuenbere paisaje bakarra, Parisko Luxenburgo lorategien iktrspegra, eta autoerretratu bat utzi zuen amaitu gabe. Espetxean bururatu zitzaion, halaber, Sabinak koadroa egiteko ideia, baina aske gelditu ondoren egin zuen azkenean, 1799an hain zuzen ere (Louvre, Paris). Koadro horren bitartez hainbeste urtetan elkarren kontra aritutako alderdien arteko elkarrizketaren alde lan egin zezan eskatzen zion Davidek gizarteari. Napoleoiacques-Louisnek aginpidea eskuratu zuenean haren margolari ofiziala izan zen : Napoleonen erretratu sail bikaina egin zuen (Napoleon San Bernardo gurutzatzera, 1800 ; Malmaison, Paris) eta baita hanbat koadro ere, Napoleonen egitandiak goretsiz, adibidez, Napoleonen koroatzea (1805-1807 ; Louvre, Paris) edo Arranoen banaketa (1810 ; Versailles) . Obra horietan guztietan efektu arranditsuak eta epikoak bilatzeko grina bizia erakutsi zuen, eta erretorikara eraman zuen askotan horrek. Baina Napoleonen erretratuak bezala, Daviden karreran bereziki azpimarratzekoak dira beste zenbait pertsonaiaren erretratuak ere. Izan ere, azterketa psikologikoak egiteko trebetasun handia erakutsi zuen erretratuetan, eta oso obra finak osatu zituen : Madame Dauideun erretratua (1813 ; National Gallery of Art, Washington), 1Vladamre Hotel de Taugr-)~ eta alabak (1818 ; Louvre, Paris), etab.1815. urtean, Napoleonen gainbeheraren ondoren eta Errestaurazioarekin batera, Bruselera erbesteratu zuten David. Frantzian bizi izandako garai nahasietako grinak alde batera utzira, energia galdu zuen Daviden obrak eta gaztaroan erabilitako gaiak berreskuratu zituen atzera, gai mitologikoak eta historikoak alegia. Garai hartako obren artean ondoko hauek ditu aipagarriak : Kuprdo eta Psike (1817 ; Arte Museoa, Cleveland, Ohio), Mm -te, Artizarra eta Graziak (1824 ; Arte Ederretako Errege Museoa, Brusela).\nAzpimarratzekoa da margolaritzaz gainera Davidek irakasle gisa egin zuen lana.\nIzan ere, ehundaka margolari trebatu zituen Horazioren zina koadroa egin zuen garaiaren eta Waterloolco guduaren arteko urteetan, eta eragin handia izan zuen belaunaldi gazteetako maisuengan, batez ere Gerard, Gros, Girodet eta Ingres margolariengan.


borreroak baditu milaka aurpegi: DONBASSEKIN ELKARTASUN EKIMENA\nDONBASSEKIN ELKARTASUN EKIMENA\nEuropar eta estatubatuar inperialistek finantziaturiko, armatutako eta babestutako Ukrainako Junta nazi-faxista estatu-kolpearen bidez ezarri zenetik, Donbass eskualdeko Donetsk eta Lugansk Herri Errepubliken aurkako jazarpenak ez du etenik izan. Herri erresistenztia demokratiko eta antifaxista hau “errusiartzale”-tzat aurkezten digute han-hemenka herriak suntsitzen dituzten inperialisten jabego diren komunikabideek, bertan zer gertatzen ari denaren gaineko manipulazio eta desitxuraketa sortzeko eta munduko langileon arteko elkartasun internazionalista ekiditzeko. Euskal Herrian hainbat kontzientziazio kanpaina burutu egin da, gai honen inguruan informazioa emateko eta elkartasuna bultzatzeko.\nHeltzen zaizkigun datuen arabera orain arte 11.000 zibil hil eta 17.000 zauritu dira eta horrez gain 2 milloi desplazatu daude.\nDatozen hilabeteotan -Abendua, Urtarrila-, Donbassen aldeko giza laguntza batzeari ekingo zaio berriz ere Euskal Herrian, Euskal Herria-Donbass Elkartasun Komiteak antolatu eta bultzatuta. Bilboaldeko mugimendu antifaxistako zenbait eragile bat egin dugu ekimenarekin: Itsas-edukiontzi bat betetzeko 3 tona falta dira.\nLagun gaitzazu zeregina betetzen!\nLatex eskularruak, batak, bisturiak, antibiotikoak, desinfektatzaileak, sueroa, betadine, gasak, tiritak…\nHortzetako eskuilak, emakumeentzako konpresak, helduentzako pixoihalak, gel, xaboi pastillak (txinbo)…\nPixoihalak, hauts esnea, eskolarako materiala…\nMakala gaztetxea (Barakaldo), Arana Taberna (Portugalete), La Kelo gaztetxea (Santurtzi), Bilbiko Gazte Lokala (Bilbao La Vieja), Deustuko Gazte Lokala / Pajareria (Bilbo), Hegoetxea (Irala-Bilbo), Kabia Kultur Elkartea (San Inazio-Bilbo), Ipar Haizea (Olabeaga-Bilbo), Karabie gaztetxea (Lemoa), Aretxabala Herriko Taberna (Larrabetzu)


Gure eskuz dago Kataluniako herriari elkartasuna adierazteko manifestazio bat antolatu du "Gu guztiak epaitu" lelopean | Angula Berria\nHasiera » Gure eskuz dago Kataluniako herriari elkartasuna adierazteko manifestazio bat antolatu du "Gu guztiak epaitu" lelopean\nGuztiok dakigun moduan Kataluinako buruzagi subiranistak epaitzen ari dira Madrileko Epaitegi Gorenean eta epaiketa horrek sortzen digun ezinegona dela eta antolatu dugu aipatutako manifestazioa. Hauexek dira ekimen horren helburuak:\nKataluinar herriari elkartasuna adieraztea, injustizia handia bizitzen ari baitira.\nKataluniako buruzagi sozial eta politiko subiranisten kontrako epaiketa geldiarazi eta preso politikoak askatu ditzatela eskatzea, haien espetxeratzea bidegabea delako.\nDenon eskubide zibil eta politikoen defentsa egitea. Beraien eskubideen urraketekin gure eskubideak ere urratzen ari baitira.\nElkarrizketari eta negoziazioari ekiteko deia egitea, herritarren borondatearekiko begirunean eta balio demokratikoetan oinarritutako konponbide politikoa posible izan dadin.\nGu ere epaituak garela adieraztea. Erreferendum demokratiko bat epaitu eta zigortu nahi dute, erabakitzeko eskubidearen kontrako epaiketa bat da, finean herrien autodeterminazio eskubidea ukatu nahi dute.\nArrazoi guzti horiengatik dei egiten diegu herritar guztiei mobilizazioan parte hartzera. Azken egunetan irungo eragile politiko, sindikal eta sozial ugarirekin harremanetan izan gara eta badakigu ekimen honen helburuekin herri honen gehiengoak bat egiten duela. Horregatik manifestazioa ahalik eta jendetsuena eta anitzena izatea gustatuko litzaiguke.\nOrain inoiz baino ozenago, denon artean konponbidea, democracia, llibertat!!


Komunitate-asegurua - Seguros Bilbao\nZeri buruz hitz egiten du komunitate aseguruak?\nKomunitate aseguruak zure komunitatearen babeserako konponbide eraginkorrak eskaintzen ditu. Asegurua zure behar zehatzetara egokitu dezakezu, eta ordainketa zatikatu dezakezu erosotasun handiagoa izateko. Gainera, beharrezkoa bada jabe berankorrei erreklamatzeaz arduratzen gara.\nKomunitate aseguruaren onurak\nAseguru honekin jabe berankorrei egin beharreko erreklamaziez arduratuko gara gu.\nZure komunitatean beharrezkoak diren behin-behineko konponketetarako 24 orduko laguntza telefoniko zerbitzua izan eskuragarri.\nAseguratutako kapitalen urteko errebalorizazioari onura atera.\nKomunitatearen asegurura atxikitako jabe bakoitzak %15eko deskontua izango du Seguros Bilbaorekin bere etxebizitza asegurua kontratatzerakoan.\nKomunitate aseguruaren estaldurak\nEstaldura asko poliza bakarrik batean\nKristal eta ispiluen hausteak\nEraikinaren erabilera arrunteko eremuetan finko dauden beirak, leiarrak, kristalezko ispiluak eta metakrilatoko elementuak.\nKomunitateetan gertatutako ezbeharraren ondorioz 24 orduko laguntza, sarrailagintza eta larrialdiko elektrizitatea, beste zerbitzuen artean.\nKomunitatearen erreklamazio eta interesen defentsarako laguntza juridikoa.\nAseguru hau auzokideen komunitate bat osatzen duten eraikinen jabeei dago zuzenduta.


Enpatia edo proaktibitatea, enplegu ona lortzeko gakoak - Ekonomiaren KZ\nGaur egungo ingurune aldakor horretan, etengabeko prestakuntza funtsezko aliatua da erakundeentzat, talentua erakartzeko eta atxikitzeko. Zalantzarik gabe, esperientzia profesionala eta prestakuntza akademikoa erabakigarriak dira; hala ere, enpresek gero eta gaitasun pertsonal gehiago baloratzen dituzte, hala nola enpatia, gatazkak konpontzeko gaitasuna edo erresilizentzia. Alderdi horiek, covid pandemiaren ondorioz jasandako makalaldiaren ondoren, garrantzi handiagoa hartu dute, ahal bada. Trebetasun bigunak edo soft skills esaten zaie. Izan ere, Linkedinek argitaratutako goranzko enpleguen txostenaren arabera, zuzendarien % 57k uste du soft skill-ak hard skill-ak (trebetasun gogorrak) baino erabilgarriagoak direla. Hala ere, gaitasun profesionalerako bidean, ezinbestekoa da bi gaitasun horiek uztartzea.\nDigitalizazioa eta automatizazioa nagusi diren mundu honetan, ezaugarri pertsonalak inoiz baino garrantzitsuagoak dira. Soft skill-ak gaitasun sozialei buruzkoak dira, eta komunikazioari eta emozioen kudeaketari lotuta daude. Entzute aktiboa, erresilizentzia, talde-lanerako gaitasuna, motibazioa, problemak ebaztea, pentsamendu kritikoa eta analitikoa edo denboraren administrazioa trebetasun bigunen barruan sartuko lirateke. Izan ere, ezagutza teknikoaren osagarri diren gaitasun horiek nekez ordezka ditzake makina batek, eta, beraz, enpresek gero eta gehiago eskatzen dituzte.\nAitzitik, hard skill-ez hitz egiten dugunean, gaitasun teknikoez ari gara, hau da, gure curriculumean agertzen diren prestakuntza eta jardun profesionalaren ondoriozko gaitasun guztiez: titulu akademikoak, hizkuntza-ziurtagiriak, ezagutza teknikoak, etab.\nHorrelako trebetasunak gizabanakoaren nortasunarekin estuki lotuta dauden arren, berri ona da horiek landu daitezkeela. Izan ere, “Trebetasun bigunak” deitzen dira modelatu daitezkeelako.\nHays giza baliabideen multinazionalak egindako What Workers Want 2020 txostenaren arabera, honako hauek dira gehien baloratzen diren trebetasun bigunak: lehenik eta behin, inkestatuen % 69k arazoak konpontzearen alde egiten dute; bigarrenik, malgutasuna funtsezkoa da galdetutako enpresen % 57rentzat; eta, azkenik, hirugarren ezaugarri nagusia lankidetza-gaitasuna da, kontsultatutakoen % 37rentzat trebetasun garrantzitsua. Azterlan hori 2019an egindakoarekin alderatzean, alderdi interesgarrienetako bat da urte bat lehenago trebetasun teknikoak soft skill-en gainetik baloratzen baziren, 2020an joera hori alderantzikatu egiten dela.\nPrestakuntza, ezinbesteko gakoa\nSormena, negoziatzeko gaitasuna, lidergoa edo estresaren erabilera oso balioetsiak dira, eta oso interesgarriak dira bai pertsona-taldeak bai proiektuak kudeatzeko orduan.\nHasieran esan bezala, trebetasun bigunak landu daitezke, eta bereziki eraginkorra da talde-lanerako eta sormena sustatzeko prestakuntza.\nKomunikazioa. Horrelako trebetasunak loratzen diren funtsezko esparruetako bat izanik, barne-komunikazioa hobetzea oso lagungarria izan daiteke erakundeentzat.\nEnpresa-kulturaren gaia. Malgutasuna, erresilientzia, enpatia edo konpromisoa bezalako trebetasun pertsonalak sustatu nahi baditugu, soft skill-en aldeko apustuak enpresaren kulturaren parte izan behar du.\nEstatistikako Institutu Nazionalaren Biztanleria Aktiboaren Inkestaren (Biztanleria Aktiboaren Inkesta) azken datuen arabera, IKT enpleguak % 18,3 hazi ziren 2020. urtean. Argi dago teknologia berriak lan-merkatuan sartu direla; izan ere, kalkulatzen da 2025ean negozioen % 80k baino gehiagok digitalizazio-planak bultzatuko dituztela, eta automatizazioa 85 milioi enpleguren parte izango dela munduan.\nTestuinguru horretan, ez da harritzekoa gehien eskatzen diren hard skill-ak teknologiari lotuta egotea. Datuen analisia, blockchain, cloud computing, zibersegurtasuna edo web programazioa dira egungo panoramako diziplina izarretako batzuk.\nGiTalent-en edizio berria\nDatorren ekainaren 9an, Donostian, GIPUZKOAKO BERRIAK elkarteak talentua sustatzeko antolatu duen GiTalent foroaren bosgarren edizioa egingo da. Oraingo honetan, prestakuntza karrera profesionalaren garapenean eta talentuaren engagement erakundeen etorkizun iraunkorraren gako gisa duen garrantzian jarriko du arreta. Jardunaldia San Telmo museoan egingo da, eta hitzaldi eta mahai-inguru interesgarriak izango dira, talentua erakartzeko eta atxikitzeko gakoak aztertzeko. GiTalent-en edizio berri honetan parte hartzeko aldez aurretik izena eman behar da.\n← Grebagatik galdutako egunak % 83 jaitsi dira Euskadin\nGaur argindarra duela urtebete baino % 187,25 garestiagoa izango da, 206,62 euro/MWh-ko →


Bilboko Ikasle Abertzaleak ere Maiatzak 1 egin! : Ikasle Abertzaleak\nIkasleria ere langile klasearen zati dela aldarrikatuz eta zapalkuntzen jatorri den sistema kapitalista patriarkalaren aurka eginez, igandean Euskadi Plazatik 18:00etan hasiko den Maitzak 1 Egin-en manifestaziora deitzeko dinamika bateratua burutu dute Bilboko unibertsitateetako eta ertainetako Ikasle Abertzaleek:\n[IRAKURKETA] Krisi estrukturalean dagoen kapitalismoak eraso berri bat egin du langile klasearen interesen aurka eta bere aberastasunaren metaketaren lo gikaren defentsan. FMI, Munduko Bankua, OTAN bezalako erakundeek eta multinazionalen interesak defendatzen dituzten beste presio taldeek estruktura politiko desberdinak erabiltzen dituzte (Europar Batasuna, Espainiar eta Frantses estatuak, instituzio lokalak…) herri sektore zabalen baldintzen prekarizazioarekin jarraitu eta haien etekinak handitzea helburu duten neurriak ezartzeko.\nNeurri horiek hezkuntzan LOMCE eta EU2015 erreformetan islatzen dira, gobernu jakin batek hartutako erabaki isolatuak izatetik urrun, kapitalismoaren eraso globalaren parte direnak. Erreformok ikasleria gaur egungo sistema asimilatzera eta hori sustengatzeko lan prekarioetan esplotatua izatera bideratu nahi dute. Gainera kapitalismoaren izaera inperialista Euskal Herriaren nortasun eta beharrak barnebilduko dituen hezkuntza sistema propioarekin antagonikoa da.\nKapitalismoaren kontroletik askatzen ez den edozein espazio azkenean bera erreproduzitzen du. Gizartea aldatzeko borroka ezinezkoa da sistemaren suntsiketa eta berri baten eraikitzea bilatzen ez bada. Horregatik, ikasle mugimenduak azken urteotan hasitako eraikuntza lanari kapitalismoaren aurkako jarrera ofentsiboa gehitu behar zaio.\nEsandako guztiari erantzunez, Maiatzak1Egin-ek langile klasea osatzen dugun sektore guztietako Bilboko Herri Mugimenduak batu eta maiatzaren 1ean 18:00etan Euskadi Plazatik manifestazioa deitu du.\nHerri Mugimenduarekin eta kapitalismoaren aurka, IKASLEOK ERE M1EGIN!


Loiolara bideko espaloi bat oinezkoentzako itxita egongo da - Uztarria (Azpeitia)\nLoiolara bideko espaloi bat oinezkoentzako itxita egongo da\nGaur (astelehena) Olazko bidegurutzeko biribilguneko lanak egiten hasiko dira, eta horregatik itxiko dute espaloia\nEpaitegi aurreko lanak ere aste honetan hasiko dituzte\nAzpeititik Loiolarako ibilbidea. (Nerea Uranga) Argazki originala\nAzpeititik Loiolarako alde bateko espaloia oinezkoentzako itxiko dute, bi hilabetez. Loiola hotela eta etxebizitza berriak eraikitzen ari diren aldeko espaloia da bihartik aurrera itxita egongo dena, hain juxtu.\nUdalak azaldu duenez, Olazko bidegurutze aurrean eraikitzekoak diran biribilgune berria egiteko lanak hasiko dituzte bihar. Hori dela eta, pare bat hilabetez Loiola etorbideko espaloi zati hori itxita egongo da oinezkoentzako. Oinezkoentzako semaforoa jarri arte egongo da itxita.\nBihartik aurrera, beraz, Loiolara oinez joateko bi aukera izango dituzte oinezkoek: batetik, Sanjuandegitik, bide zaharretik edota Ingurugiroko Museoa dagoen bidetik eta bestetik, Loiola etorbidean Esklabaten aldeko espaloitik ibiltzea.\nHala ere, Loiola hotelera joan nahi duten oinezkoentzako eta autoentzako pasabidea utziko dutela esan dute udaletxeko arduradunek.\nOinezkoentzako itxiko duten espaloia bi hilabete barru irekiko dutela uste dute udalekoek. Espaloi horretan jende ugari ibiltzen da egunero, bai pasieran, baita lasterkan ere.\nLoiolako etorbideko biribilguneko lanez gainera, aste honetan bertan hasiko dituzten beste hirigintza lan batzuen berri ere eman du Udalak. Euskal Herria kalean, epaitegiaren aurrean, autoak aparkatzeko toki berriak egiteko lanekin hasiko dira.\nLan horiek eginda, Urbitarte auzo aldera eta epaitegi aldera gelditzen diren hamazazpi aparkaleku kendu egingo dituzte, eta Eroski aurretik Errotaundi okindegira bitartean hamazortzi auto aparkatzeko tokiak sortuko dituzte.


Munduan zehar ibiltzeko txartela\nKutxabank Visa Platinum txartela, pribilegio bereziak dituzten Premium bezeroentzat.\nKutxabank SmartDelayTM zerbitzua, doan. Zure hegaldia 60 minutu baino gehiago atzeratzen bada, beste 3 pertsonarekin batera doan sartu ahal izango zara mundu osoko aireportuetako 1.000tik gora VIP aretotara.\nIstripuetarako eta bidaietan asistentzia jasotzeko doako asegurua estaldura handiekin. Erosketa babestuko asegurua.\nEta kutxabank kreditu-txartelen gainerako onurak:\nKreditua berehala erabilgarri edukitzea.\nErosketen ordainketa geroratua Flexibuy-rekin. 12 hilabeterainokoa 150 eurotik gorako erosketetan.\nSegurtasuneko oharrak eta alertak, txartelen erabilera kontrolatzen laguntzeko.\nMugikorrarekin ordaindu ahal izateko txartela aktibatzeko aukera dago, KutxabankPay app-aren eta beste hainbaten bidez: Apple Pay, Samsung Pay eta Google Pay.\nBerehalako deskontuak erosketetan, Kutxabank EURO6000 Pribilegioei esker.


Olinpiar Jokoak bertan behera al daude? Japoniako funtzionarioaren iruzkinek zalantzak ere sortzen dituzte - EBko kazetaria\nJaponiako gobernuko alderdiko goi kargu batek ostegunean (apirilak 15) esan zuen Tokioko aurtengo Olinpiar Jokoak bertan behera uztea aukera bat dela koronabirusaren krisia oso larria bihurtzen bada, botoi beroen arazo baten gainean bonba bat jaurtiz eta sare sozialak frenetikora bidaliz, idatzi Sam Nussey, Chang-Ran Kim, Mari Saito, Rocky Swift, Kiyoshi Takenaka, Sakura Murakami, Daiki Iga eta Yoshifumi Takemoto.\n"Gehiago egitea ezinezkoa dela badirudi, orduan erabaki beharko dugu gelditu", esan du Toshihiro Nikai Alderdi Demokratiko Liberaleko idazkari nagusiak TBS telebistari egindako iruzkinetan.\nBaliogabetzea "noski" aukera da, esan zuen, eta gaineratu zuen: "Olinpiar Jokoek infekzioa hedatuko balute, zertarako balio dute Olinpiar Jokoek?"\nHerrialdea koronabirusaren infekzioen laugarren bolada betean dagoela, Tokiok Udako Jokoak antolatzeko gai izango ote zen -dagoeneko jendearentzako ideia ezohikoa da- zalantzak agertu dira azken asteetan.\nBaina gobernuak eta antolakuntzako funtzionarioek etengabe azpimarratu dute Jokoek aurrera egingo dutela, eta gobernuko alderdi astun batek iruzkina egin izana nahikoa izan da bere iruzkinak etxeko berrien fakturaziorik onena emateko. "Olinpiadak bertan behera" Twitterreko tendentzian zegoen Japonian, ostegun arratsaldetik 45,000 txio baino gehiagorekin erabiltzaileen eskutik.\n"Pertsona honek esaten badu, Olinpiar Jokoak bertan behera uztea errealitate bat dirudi", txiokatu du @marumaru_clm-ek Yoshihide Suga lehen ministroaren babesle nagusia den eta bere iruzkin frankoengatik ezaguna den Nikai aipatuz.\n"Bai! Hau ona da! Azkenean, bertan behera, bertan behera, bertan behera utzi da! ” beste erabiltzaile bat txiokatu du, @ haruha3156.\nNikaik geroago idatzizko agiria eman zuen bere jarrera azaltzeko.\n"Tokioko Olinpiar Jokoak eta Paralinpiar Jokoak arrakasta izatea nahi dut", dio agiriak. “Aldi berean, (Jokoak) antolatuko genituen ala ez galdetzea, hori ez da horrela. Horixe esan nahi nuen nire iruzkinekin ".\nJaponiako Olinpiar Batzordeak (JOC) eta Tokioko gobernuak uko egin zioten, eta Tokyo 2020 antolakuntza batzordeak ez zuen berehala erantzun iruzkin eskaerari.\nJaponian COVID-19 infekzioen gorakadak izaten ari dira, eta Tokion kasu berriak 729ra iritsi dira ostegunean, gehien otsail hasieratik. Tokio, Osaka eta beste hainbat prefektura ia larrialdi egoeran sartu dira hilabete honetan, taberna eta jatetxeei orduak laburtzeko eskatuz.\nHala eta guztiz ere, gobernuak aurrera egiten ari da urruntze sozialerako neurri sozialak eta atzeratutako Jokoetarako beste murrizketa batzuk biltzen dituzten prestaketekin, uztailaren 23an hasiko direnak eta nazioarteko ikuslerik gabe egingo direnak. Dagoeneko zuzi erreleboa martxan da.\n"Jokoak egingo ditugu bideragarria den moduan", esan du Taro Kono Japoniako txertoen kontrolaz arduratzen den herri ministroak telebistako programa bereizi batean, Kyodo News-en arabera. "Hori ikuslerik gabe egon daiteke", gaineratu du.\nShigeru Omik Japoniako mediku aholkulari nagusiak aitortu zuen pandemia laugarren olatu batean sartu zela, mutazio anduiek bultzatuta, Hiroshi Nishiura Kiotoko Unibertsitateko irakasleak aldizkariko komentario batean Olinpiar Jokoak atzeratzeko eskatu zuela.\nJaponiako Alderdi Komunistako oposizioko legebiltzarkide Akira Koikek Nikai-k Twitterren egindako iruzkinen aurrean erantzun zuen ekitaldia jada "ezinezkoa" zela eta bertan behera uzteko erabaki azkarra hartu behar zela esanez.\nJokoak bertan behera uzteak edo atzeratzeak ez luke Japoniako ekonomiari kalte handirik egingo baina eragin handiagoa izango luke Tokioko zerbitzu sektorean, Nazioarteko Diru Funtsaren goi kargudun batek asteazkenean esan zuenez.\nFukushimatik hamar urte igarota, Japoniak gogoratu du "gizakiak eragindako" hondamendi nuklearra


Bosgarren edukiontzia Aretxabaleta osora zabaltzea eskatu dute - Aretxabaleta - Goiena.eus\nBosgarren edukiontzia Aretxabaleta osora zabaltzea eskatu dute\nUbane Madera 2013-06-19 11:20\n"Bosgarren edukiontziaren zabalpena sistema osoa aldatzea baino askozaz merkeagoa izango litzateke, edukiontziak berrantolatu, eta kopuru eta kokapenak egokitzearekin nahiko izanik. Hondakinak ontziratzeko epeetan murrizketarik suposatuko ez lukeenez eta herritargoak zabal ezagutzen duen sistema izanik trauma gutxiagoko ezarpena litzateke"; argudio horrekin aldarrikatzen du Atxabalta 5. Alde elkarteak bosgarren edukiontziaren hedapen erabatekoa Aretxabaletan.\n1.704 sinadura bosgarren edukiontziaren alde\nHorrekin batera, alderdi politiko eta erakundeei dei egiten diete "beste herri batzuetan egin denaren harian hiri hondakinen arazoari zentzuzko irtenbide bat emateko akordio eta adostasun bila lan egin dezaten". Edozelan ere, esandako moduan, bosgarren edukiontziaren hedapena da Atxabalta 5. Alde izeneko elkarteak proposatzen duena.\n%65era iristea helburu\nGogora ekartzen du 2008az geroztik erabiltzen dela sistema hori Aretxabaletan, eta uste dute bosgarren edukiontziaren sistema "eraldatzea edo garatzea" nahikoa dela "gaikako bilketaren kopuru onargarriak" lortzeko. Finkatzen duten helburua da "egungo hondakinen gaikako bilketa sistemaren eraldapenetik edo garapenetik, birziklapenaren %65eko kopurura iristea". Eta sistema eraldatzeko modua ere proposatzen dute, hiru fasetan.\nInformazioa, gailuen banaketa eta erabilera\nLehen fasean, "herritarrak informatzea eta bosgarren edukiontzia erabiltzeko beharrezko gailuak udalerriko etxebizitza guztietara banatzea" litzateke eginbeharrekoa.\nBigarren fasean, "gailuak dauzkaten herritarrak hondakinak gaika ontziratzen hasiko lirateke. Epealdi honen barruan informazio, hezkuntza eta kontzientziazio ekintzak gauzatuko lirateke. Baita laguntza aktiboa eska dezaketen adineko edo/eta kolektiboentzako ekintzak ere, herritarren parte hartzearen mesedetan".\nHondakinen bilketa araudia\nEta azkeneko fasean, "hondakinen bilketa araudia indarrean sartuko litzateke eta udaletxeak beronen betearazpen egokirako beharrezko neurriak hartuko lituzke, gainontzeko udal araudiekin egin ohi denez".\nAldatu beharra, argi\nBukatzeko, Atxabalta 5. Alde elkarteak argi dauka "Gipuzkoako lurralde historikoan hiri hondakinen kudeaketa, premiazko irtenbidea behar duen arazo" dela. Eta baita ere "egungo hondakinen gaikako bilketa sistemak" ez direla "nahikoak bilketa kopuru onargarrietara iristeko". Horrenbestez, argi dute aldaketa beharra dagoela, eta hortik abiatuta egiten dute bosgarrenaren aldeko eskaera.


Hirietako joan-etorriak era autonomoan egiteko lehen aerotaxia garatu du TECNALIAk | Tecnalia\nHirietako joan-etorriak era autonomoan egiteko lehen aerotaxia garatu du TECNALIAk\nIbilgailua pertsona bakar bat garraiatzeko diseinatu dute, baina lau pertsona ere garraiatzeko eskalatu liteke, eta 15 kilometro egiteko\nKabina aerodinamiko bat da, eta, guztira, lau drone ditu, goiko eta beheko aldean jarriak; era koordinatuan mugitzen dira droneok, eta barruan dagoen bidaiariak automobilean ibiltzean sentitzen duen konfortaren antzekoa sentitzen du\nDonostian, 2018ko uztailaren 15ean. Etorkizuneko hiri-mugikortasuna zerura begira dago. Izan ere, iragarpenen arabera, hegan dabiltzan ibilgailuak izango dira mundu osoko hirietan, lurreko garraioaren alternatiba gisa. Porsche Consultingen ikerketa baten arabera, 2035ean 32.000 milioi eurora iritsiko da aireko taxien negozioa.\nGaur egun, mundu osoan, 6 prototipo daude, eta TECNALIA ikerketa eta garapen teknologikoko zentroak Espainiako lehena aurkeztu du gaur, Donostian. Ibilgailu hau hirietan ibilbide laburrak era autonomoan egiteko da. Prototipo hau pertsona bat edo 150 kg-ra bitarteko kargak garraiatzeko diseinatua dago, eta hirian 15 bat minutuko distantziak egiteko (gehienez ere 15 kilometro). Hala, munduko hiri guztietako hiriguneetako garraio-beharren % 85 beteko lirateke. Joan-etorriak 90 km/h-ko abiaduran egingo lirateke, baina 190 km/h-ra arteko abiadurak ere har litzake; hegaldiaren garaiera, berriz, 100-300 metrokoa izango litzateke, indarrean dagoen legediaren bilakaerak ebatziko duenaren zain.\nAgustín J. Sáenz TECNALIAko Merkatuko zuzendariordeak adierazi duenez, “mugarri bat da aireko hiri-mugikortasunaren alorrean; aitzindariak gara Europan, Alemaniarekin batera, eta erreferentzia mundu mailan”. Halaber, esan du aireontzi-kontzeptu berri bat dela, eta lau bidaiarira ere eskalatu daitekeela hiri eta zerbitzu bakoitzaren beharren arabera.\nTECNALIAren aerotaxiak 1,8 × 2 metroko kabina aerodinamiko bat du, ate eta leiho eta guzti, eta lau drone ditu, aireontziaren goiko eta beheko aldean jarriak, hura mugiarazteko. Hortxe dago haren berrikuntza nagusia: kontrol aurreratuko sistema bati esker, era independente baina koordinatuan mugitzen dira droneak; hala, egonkortasuna, efizientzia, doitasuna eta kabinaren kontrolagarritasuna hobetzen dira, eta, ondorioz, baita kabinako konforta ere.\nJoseba Lasa izan da garapenaren arduradunetako bat, eta hauxe azaldu du: “TECNALIAren aireontziaren berritasun nagusia haren arkitekturan datza, zeinari esker kabinak bere orientazioari euts baitiezaioke, abiadura gorabehera. Hori abantaila nabarmena da ohiko droneekin eta gaur egungo “air taxi” erako aplikazioekin alderatuta. Ezaugarri horri esker, hegaldiaren esperientzia hobea da; dinamikaren ikuspegitik, automobil edo autobus batean ibiltzearen antzekoa”.\nAutonomoa eta interaktiboa\nAzken produktua autonomoa izango da, eta gainerako ibilgailu autopilotatuen posizionatze- eta komunikatze-teknologiak izango ditu. Espazio estuetan lur hartzeko eta aireratzeko gai ere izango da, hala nola aparkaleku batean, eta ingurune-baldintza txarrak jasan ahal izango ditu, hala nola haize eta euri bortitzak; halaber, aireratzean eta lur hartzean eragiten den aire-fluxu deserosoa minimizatuko du.\nAireontziarekiko interakzioari dagokionez, erabiltzailearen eta hiriaren eguneroko bizitzan ahalik eta hobekien txertatzeko diseinatu da. Mugikorraren bidezko interakzioa egongo da; aireontziari kalean bertan antzemango zaio; bidaiariak atzetik sartuko dira kabinara, erraz eta eroso, eta nahiko toki izango dute barruan, eroso egoteko.\nAgustín J. Sáenzek zera azaldu du: “halako ibilgailuak ustiatzeko aukera posible bat zerbitzu partekatu bat da, non aireontziak erabiltzeko aukera izango bailitzateke hiriko beste puntu batera era autonomoan joan behar denean. Horretaz gain, salgaiak hirian garraiatzeko edo larrialdietara erraz iristeko ere erabil daitezke”. Erabilera-aukera oso zabala da, prototipo hau egiteko askotariko garapenak egin direlako eta garapen horiek guztiak bai batera eta bai partzialki erabil daitezkeelako droneetan oinarritutako mugikortasunaren esparruko beste aplikazio batzuetarako.\nTECNALIA, gaur egun, azken produktuaren garapena eta industrializazioa negoziatzen ari da zenbait bazkide industrialekin, eta aurreikusten du bost urte barru halako aireontziak errealitate izango direla merkatuan eta zenbait hiritako zeruetan. Horrekin paraleloan, hori lortzeko egin behar diren lege-aldaketetan eskumena duten agintariekin ere ari da lanean. Hala ere, herrialde batzuk, hala nola Alemania eta Frantzia, dagoeneko ari dira posizionatzen proiektu pilotuekin, eta 2020an lehen hegaldi esperimentalak egingo dira Los Angeles, Dallas, Dubai, Singapur eta Tokio hirietan.\n2018. urtean % 12 areagotu du enpresekiko elkarlana, eta, hala, 7.000 enpresatik gora izan ditu lankide orain dela zortzi urte sortu zenetik; enpresa horien % 75 ETEak dira. Horrez gain, % 6 handitu du fakturazioa aurreko urtearekin alderatuta, eta 110,3 milioi euro fakturatu ditu; azken zazpi urteetako gehiena. www.tecnalia.com\nInformazio gehiago: Itziar Blanco (681 273 464)


Positiboak behera, intzidentzia tasa gorabeheratsu - Azpeitia - uztarria.eus\nPositiboak behera, intzidentzia tasa gorabeheratsu\nJulene Frantzesena 2021-04-25 13:07\nOrotara, 10.984 proba egin eta 828 positibo zenbatu zituzten atzo Hego Euskal Herrian. Arabako, Bizkaiko eta Gipuzkoako intzidentzia tasa %7,7 da, herenegun bezalaxe; Nafarroan nabarmen egin du gora; %5,3 zen herenegun eta %6,8 atzo. COVID-19aren ondorioz, herenegun baino bi lagun gehiago daude Arabako, Bizkaiko eta Gipuzkoako ZIUetan.\nPositiboen kopuruak behera egin du Hego Euskal Herrian azken orduetan, baina horretan eragina izan du egindako PCR eta antigeno kopurua gutxitzeak ere. Izan ere, orotara, 10.984 proba egin eta 828 positibo zenbatu zituzten.\nAraban, Bizkaian eta Gipuzkoan 8.876 proga gauzatu zituen Osakidetzak atzo, eta 685 lagunek eman zuten positibo; hau da, proba gauzatu zuten herritarren %7,7k. Bizkaian 290 positibo zenbatu zituzten atzokoan, Gipuzkoan 290 eta Araban 74; gainera, hiru lurralde horietatik kanpo bizi diren lau lagunek ere positibo eman zuten probetan. Nafarroan, berriz, 2.108 PCR eta antigeno proba egin zituzten, eta horietan 143 positibo atzeman. Hori dela eta, positibotasun tasa %6,8ra igo da –herenegun %5,3 zen–.\nOspitaleetako egoera ez da herenegun baino hobea. Atzo 72 pertsona ospitaleratu zituzten Araban, Bizkaian eta Gipuzkoan, COVID-19aren ondorioz, eta herenegun baino bi lagun gehiago daude hiru lurralde horietako ZIUetan: 188 pertsona. Nafarroan, berriz, lau lagun ospitaleratu zituzten atzo, horietako bi ZIUn.\nAsteburua izanik, Osakidetzak ez ditu herriz herriko datuak eman; bihar argitaratuko ditu horiek.


Amorebieta-Etxanoko Udalak Kimera auzoko ur-hornidurako obrak lizitatu ditu — Amorebieta-Etxanoko Udala\nProiektuan, Arkotxako biltegitik datorren ura bideratuko da hodi berri baten bidez eta hodi hori, Kimeran dagoen hodiarekin konektatuko da. Jarduketa honek, 117.032 €-ko aurrekontua izanik, 8 asteko egikaritze-epea izango du eta auzo hau kalitatezko ur hornidura sare batez zuzkitzeko balioko du.\nAmorebieta-Etxanon, 2021eko urtarrilaren 7an, osteguna. Kimera auzoko ur-hornidura berria egiteko obren izapideak aurrera doaz urteko lehen hilabete honetan. Amorebieta-Etxanoko Udalak hornikuntza lizitatzeko prozesuari ekin dio, landa-gune hori bermedun ur-hornidurarako sare batez hornitzeko. Proiektuak 117.032 €-ko lizitazio-aurrekontua du eta 8 asteko egikaritze-epea.


Aillon-le-Vieux - Wikipedia, entziklopedia askea.\n45°39′03″N 6°05′37″E / 45.6508°N 6.0936°E / 45.6508; 6.093645°39′03″N 6°05′37″E / 45.6508°N 6.0936°E / 45.6508; 6.0936\nAillon-le-Jeune, Le Châtelard, La Compôte, Lescheraines eta Le Noyer\n85 (%47) 94 (%51.9)\nAillon-le-Vieux Frantziako udalerria da, Savoia departamenduan dagoena, Auvernia-Rodano-Alpeak eskualdean. 2013an 173 biztanle zituen.\n2007an Aillon-le-Vieux udalerrian erroldatutako biztanleak 173 ziren. Familiak 72 ziren, horien artean 24 pertsona bakarrekoak ziren (12 bakarrik bizi ziren gizonak eta 12 bakarrik bizi ziren emakumeak), 20 seme-alabarik gabeko familiak ziren, 24 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 149 etxebizitza zeuden, 75 familiaren etxebizitza nagusia ziren, 53 bigarren erresidentzia ziren eta 20 hutsik zeuden. 136 etxeak ziren eta 13 apartamentuak ziren. 75 etxebizitza nagusietatik 57 bere jabearen bizilekua ziren, 12 alokairuan okupaturik zeuden eta 6 doan lagata zeuden; 1ek gela bat zuen, 9 etxek bi zituzten, 17 etxek hiru zituzten, 23 etxek lau zituzten eta 25 etxek bost zituzten. 58 etxek euren parking plaza propioa zuten azpian. 38 etxetan ibilgailu bat zegoen eta 28 etxetan bat baino gehiago zituzten.\nAillon-le-Vieux udalerriko biztanleria-piramidea 2009an .\n2007an lan egiteko adina zuten pertsonak 105 ziren, horien artean 79 aktiboak ziren eta 26 inaktiboak ziren. 79 pertsona aktiboetatik 74 lanean zeuden (45 gizon eta 29 emakume) eta 5 langabezian zeuden (1 gizon eta 4 emakume). 26 pertsona inaktiboetatik 8 erretiraturik zeuden, 4 ikasten zeuden eta 14 "bestelako inaktibo" gisa sailkaturik zeuden.\n2009an Aillon-le-Vieux udalerrian 73 unitate fiskal zeuden, 169,5 pertsonek osaturik. Pertsona bakoitzeko diru-sarrera fiskalaren mediana urteko 14.943 euro zen.\n2007an zeuden 6 komertzioetatik, 1 bestelako produktu industrialen fabrikazioko enpresa zen, 2 eraikuntza enpresak ziren, 1 ibilgailuen saltze eta konpontze enpresa zen, 1 ostalaritza eta jatetxe enpresa zen eta 1 administrazio publikoko enpresa zen.\n2000. urtean Aillon-le-Vieux udalerrian 11 nekazaritza-ustiategi zeuden, 490 hektarea erabiltzen.\nAillon-le-Jeune (3,9 km)\nLe Noyer (4,0 km)\nSaint-François-de-Sales (4,5 km)\nLe Châtelard (5,0 km)\nLa Compôte (5,6 km)\nÉcole (5,6 km)\nBNF: 15273941f (data)


Saint-Baraing - Wikipedia, entziklopedia askea.\nRobert MICHAUD (2014-2020)\n46° 58′ 53″ N, 5° 25′ 51″ E / 46.981388888889°N,5.4308333333333°E / 46.981388888889; 5.4308333333333Koordenatuak: 46° 58′ 53″ N, 5° 25′ 51″ E / 46.981388888889°N,5.4308333333333°E / 46.981388888889; 5.4308333333333\nChampdivers, Gatey, Balaiseaux, Chaussin eta Rahon\nSaint-Baraing Frantziako udalerria da, Jura departamenduan dagoena, Borgoina-Franche-Comté eskualdean. 2013an 202 biztanle zituen.\n2007an Saint-Baraing udalerrian erroldatutako biztanleak 202 ziren. Familiak 82 ziren, horien artean 20 pertsona bakarrekoak ziren (12 bakarrik bizi ziren gizonak eta 8 bakarrik bizi ziren emakumeak), 29 seme-alabarik gabeko familiak ziren, 25 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 98 etxebizitza zeuden, 84 familiaren etxebizitza nagusia ziren, 3 bigarren erresidentzia ziren eta 10 hutsik zeuden. 94 etxeak ziren eta 4 apartamentuak ziren. 84 etxebizitza nagusietatik 73 bere jabearen bizilekua ziren eta 11 alokairuan okupaturik zeuden; 2 etxek bi gela zituzten, 10 etxek hiru zituzten, 31 etxek lau zituzten eta 41 etxek bost zituzten. 71 etxek euren parking plaza propioa zuten azpian. 37 etxetan ibilgailu bat zegoen eta 43 etxetan bat baino gehiago zituzten.\nSaint-Baraing udalerriko biztanleria-piramidea 2009an .\n2007an lan egiteko adina zuten pertsonak 133 ziren, horien artean 103 aktiboak ziren eta 30 inaktiboak ziren. 103 pertsona aktiboetatik 90 lanean zeuden (49 gizon eta 41 emakume) eta 13 langabezian zeuden (5 gizon eta 8 emakume). 30 pertsona inaktiboetatik 13 erretiraturik zeuden, 5 ikasten zeuden eta 12 "bestelako inaktibo" gisa sailkaturik zeuden.\n2009an Saint-Baraing udalerrian 99 unitate fiskal zeuden, 257,5 pertsonek osaturik. Pertsona bakoitzeko diru-sarrera fiskalaren mediana urteko 18.064 euro zen.\n2007an zeuden 4 komertzioetatik, 1 eraikuntza enpresa zen, 1 garraio enpresa zen, 1 informazio eta komunikazio enpresa zen eta 1 zerbitzu enpresa zen.\n2000. urtean Saint-Baraing udalerrian 7 nekazaritza-ustiategi zeuden, 404 hektarea erabiltzen.\nChaussin (2,4 km)\nBalaiseaux (3,4 km)\nGatey (4,0 km)\nChampdivers (4,8 km)\nPeseux (4,9 km)\nLongwy-sur-le-Doubs (5,2 km)\nBNF: 15258839d (data)


Olarizu Osasun Zentroak Udaberriko jaian parte hartu du - Osaraba\negilea Osaraba · 20 ekaina, 2018\nLoli Calle. Araba ESI.\nUdaberriko jaia aldarrikatze ekitaldi bat izanez hasi zen herritarrentzako elkartze guneak lortzea bilatzen zuena. Gasteizko Udalak gizarte etxea eta zentro sozikulturala eratu ondoren, elkartasun festa bilakatu da, urtero jasotako dirua auzo elkarte batek lideratutako elkartasun egitasmo batera bideratzen baita.\nHainbat erakundek, gizarte etxearekin batera Hegoalde sare sozio-komunitarioa osatzen dugunok, antolatzen dugu festa. Bertan talde bakoitzak urte osoan zehar egindako lana erakusteko gune bat du eta heldu eta haurrentzat tailerrak, musika ikuskizunak, dantzak… antolatzen ditu. Era berean, kirol lehiaketak antolatzen dira, eta haurrek gaztelu puzgarriez, Gargantuaz, tirolinaz… goza dezakete.\nOlarizu Osasun Zentrotik, Olarizu Osasun Sarean integratua dagoena, ginkana original bat prestatu dugu honako lelo honekin ‘Mediterranear dietak maitemintzen gaitu’ eta hiru proba zituena: olio dastatzea, zeinetan oliba olio birjinaren propietateari buruzko informazioa eman dugun; ariketa proba bat, proba horretan parte hartzaileek sirtakia dantzatu behar zuten, mediterranear dantza nagusiena; eta galdera sorten eta atsotitzak osatzeko proba, mediterranear dietarekin erlazionaturikoak.\nFesta guztiz arrakastatsua izan zen, gure ginkanan 85 pertsona baino gehiagok parte hartu zuten eta kasu askotan, familia osoak izan ziren probak gainditzen animatu zirenak.\nLoli Calle erizaina da eta Olarizu Osasun Zentroan lan egiten du. Zentro horretako Erizaintza eta Interbentzio Komunitarioko arduraduna da.\nEtiketak: Interbentzio komunitarioaLehen Mailako ArretaOlarizu\nNext story "Red de salud de Judimendi"\nPrevious story Suediako delegazio batek Araba ESI bisitatu du Aurretiazko Borondateen programa lehen eskutik ezagutzeko


Gervasio Sanchezen "Indarkeriak. Emakumeak. Gerrak" erakusketa inauguratu da\n11 Ots 2022\nFotokazetariaren erakusketa apirilaren 30era arte egongo da Donostiako Okendo Kultur Etxean, eta Euskal Fondoari atxikitako erakundeen eskura egongo da bi urtez.\nEmakumeek eta neskatoek desberdintasun larria jasaten dute planetan zehar, eta desberdintasun hori larriagotu egiten da gatazka armatuetan. Gerrek egoera oso ahulean uzten dituzte emakumeak pobreziaren eta baliabide ekonomikoak eskuratzearen aurrean. Oinarrizko osasun-zerbitzuak eta ama-haurren arretarako zerbitzuak erori egiten dira; honela, bortxaketa arma eta etsaien arteko eraso bezala erabiltzen da; eta genero-indarkeria, gizakien salerosketa eta haurren ezkontza areagotu egiten dira gatazkan zehar.\nAldi berean, munduan indarkeriaren ondorioz desplazatutako pertsonen ia erdiak emakumeak dira, eta askotan genero-arrazoiengatik zailtasun handiagoak izaten dituzte egoera horietan.\nGervasio Sanchezen argazkiek gerretako biktima zibilen historiak aldarrikatzen dituzte, eta gatazkak horiek amaitzen direnean ez direla bukatzen erakusten dute. Erakusketa amaitu gabeko istorio horietako 40tan oinarritzen da, gatazka armatuetan emakumeek bizi dituzten indarkeria-ereduak kontatzen dituzten istorio gordinetan; istorio horiek bakea lortzeko eta indarkeria amaitzeko ezinbestekoa dela genero-ikuspegia aplikatzea agerian uzten dute, nazioarteko gatazkei irtenbideak bilatzeko eta emakumeen eta gizonen arteko berdintasunaren alde egiteko.


Accueil / Articles / Opinion / Chroniques / G7ren kontrako mobilizazioak: desintoxikazio saio bat?\nPubliko egin ditugun informazioetatik kanpo ez ditugu sekula agintariak beste deusez informatu. Ez dugu deus erran, ez ibilbideaz, ez prentsaurrekoaren tokiaz ez eta bereziki potretekin zer egiteko asmoa genuen ere. Suprefetak bistan dena beldurtze saiakera bezala ulertu dugun doinu adeitsu batekin azaldu digu, agintariek ezingo zutela onartu « irudi presidentzialaren histura » izan zitekeena. Ez diogu sekula erran zein ziren gure asmoak baina argi da ez genuela sekula pentsatu potretak ez genituzkeenik agerraraziko martxa bitartean, are gehiago, Macronen irudia buruz-behera jarriz. Ez dugu sekula jakin zein ziren estatuaren asmoak (potreten martxa egiten utzi edo oztopatzen saiatuko zenez, adibidez, zeharkatu behar genituen auzoak inguratuz edota eskua sartuz potreta batzuk agertuko zirelarik, eta eskuan zituzten militanteak atxilotuz etab.).\nAgintariek, beren aldetik, ez zuen iduri zinez gure xedeak edo asmoak zein ziren zekitenik eta arrazoirekin: martxa hori prestatzeko bilkurak apartamentu edo egoitza « safe » edo segurretan iragaten ziren, telefonorik gabeko ekintzaileekin, azken hauek hemen zehaztuko ez ditugun segurtasun protokolo batzuk segitzen zituztelarik.\nBere zakurra ito nahi duenak, errabiatua dela dio. Bortizkeriarik gabekoak kolaboratzaileak direla frogatu nahi dutenek, horren haritik doazen gezur guziekin bat egiten dute, horien iturria poliziak badira ere. Intoxikazio horren kolaboratzaile eta hedatzaile bilakatzen dira horrela. Canard enchaîné astekariak G7ren ondoko asteazkenean informazio labur batean honakoa baieztatu zuen: « desobedientzia zibileko zazpi elkarretaratzeak bertan behera uztearen truke, tokiko bi talde aktibisten arduradunek baimen ez ofiziala ukan dute igandean Baionan desfilatzeko, « (alderantzizko) potreten » izeneko martxarentzat. » Artikulu labur hori idatzi duen izen gabeko kazetariak ez ditu deontologia arauak errespetatu. Ez da sekula, potreten martxaren antolatzaileekin harremanetan sartu gertatutakoari buruz beraien ikuspuntua biltzeko eta segurrenik barne ministeriotik zetorren informazio hori konparatzeko.\nG7ren ondoren gure egoitzan egina izan den grafitietako bat da, eta sare sozial « erradikalek » nasaiki hedaturiko mezua, Crédit Maritime agentziaren aitzinean, abuztuaren 24ko manifestazioko bitartekaritza zerbitzuaren argazki batekin apaindua. Hala da, Bizik aktiboki parte hartu du Hendaian abuztuaren 24ko ekitaldiaren bitartekaritza zerbitzuan, eta bere gain hartzen du. Bitartekaritza zerbitzu horretako 300 kideen herena eta arduradunen parte handi bat hornitu behar izan genituen. Ez ginen bakarrak, hurbiltzekorik ere, eta bereziki euskal erakundeek, ezker independentista eta antikapitalista abertzalekoek aktiboki parte hartu zuten horretan. Bitartekaritza zerbitzu hau manifaren buruan eta bukaeran kokatua zen, eta bere ibilbidean zeuden saltegi eta establezimendu guztien aitzinean, haien artean, Crédit Maritime agentzia hau. Orduan, “bankuak” babestu ditugu? Ez, manifa antolatzen zuten bi plataformen erabaki kolektiboa babestu eta errespetarazi genuen, hau da, manifestazio herritar eta baketsua egitea.


Artista: Saioa Olmo ikus arteetako sortzailea eta UPV-EHUko ikertzailea. Lana: Geroa Xuxurlatzen, Peru, Eromekanika, Transnacional, Lo Relacional, Koktelazioak. Kolektiboa: Hernani herriko hezkuntza esparruarekin zerikusia duten pertsonak.\nPlazan hezkuntza eta artearen alorreko profesionalak biltzeko espazio eta denbora proposatzen ditu, denon artean eskolan ematen den funtzionamendua birpentsatzeko tresnak bilatu eta diseinatuz. Aldi berean, erlazionatzeko eta antolatzeko modu berriak proposatzea du helburu, hala nola rolak, zereginak, ardurak, erabakiak, ikaskuntza-proiektuen proposamenak...\nEgun batean nire etxean agertu zen, izenik gabe, ezaugarririk gabe, historiarik gabe, jantzirik gabe, generorik gabe, esperientziarik gabe. Hasieran ez zuen ezer esaten, baina gero konturatu nintzen zertara etorri zen hona.\nEtorkizuneko gaztea: Zer nolako gaitasun edo dohain eduki beharko dituzte etorkizuneko gazteek ? Gogoeta hau egin ondoren irudi sinboliko bat sortuko dugu eta Peruren gorputzeko atal ezberdinetan erantsi, tatuaje gisa.\nEtorkizuneko eszenak_Tableau vivant: Nolakoak izango dira etorkizuneko agertoki ezberdinak? Nolakoa izango da lan eremua? Eta eremu soziala? Nolakoa naturarekin izango dugun harremana?\nEraman ezazu Peru zure lantokira.\nArgazki-kamera. Peru edo Peru bat sortzeko materiala.\nEromekanika engranajearen parte diren pertsonak egoera eta rol ezberdinetatik pasako dira, tonu erotikoz, dominazio, sumisio, limurtze, gorespen, adikzio eta talde-kohesiorako jokoak erabiliz.Informazio gehiago.\nAkzio kateatuak: Eginbeharreko zehatzak idatziko ditugu papertxo batean. Adibidez: “norbaitek espazioa gurutzatzen duenean, lekuz aldatu eta eseri”. Horrela, dinamika martxan ipintzean mugimendu eta akzioen koreografia antzeko bat sortuko da, baten akzioak beste baten mugimendua piztuko duelarik.\nGoma_Interesak gurutzatuz: Hezkuntza eremuan parte hartzen duten agenteen rolen definizioa eta hauen arteko erlazioak ikuskatzea izango da dinamika honen helburua. Hasteko, rol ezberdinak banatukko ditugu eta denbora bat hartuko dugu hauek definitzeko (ikaslea, ama, aita, ikastetxeko zuzendaria ). Honen ostean rol ezberdinen arteko erlazioak ikusgai egingo ditugu amankomuneko interesetatik abiatuz. Edonork bere rolaren interesekoa den zerbait esango du ozen, eta hau kontuan izanda taldeko gainerakoak pertsona honengandik/ interes honengandik gertuago edo urrunago kokatuko da. Bi rolen arteko interesak oso antzekoak direnean goma elastiko batekin lotuko pertsona hauek. Horrela, interes ezberdinen arabera, taldea forma ezberdinak hartzen joango da, bataren eta bestearengandik hurbilduz eta aldenduz.\nPapera, arkatza, pegatinak eta goma elastikoa.\nPlazan prozesuaren bideoa\nPeru halako batean zure bizitzan agertzen den adiskide hori da, usteka- bean gure egunerokoa begiratzeko ikuspegi berriak topatzen lagundu- ko diguna. Plazan programaren baitan, hezitzaile eta eragile berritzai- leen konplize biurtu da, lan dinamikak garatzeko pedagogia berri, kritiko eta gogoetatsu baten testuinguruan. Perurekin ikasketa prozesuak garatu ditzakegu, bizi garen mundua begiratzeko modu berriak piztuz, geure baitan zein inguruan eraldaketa prozesuak ahalbidetuz.\nDeskargatu bi orriak eta sortu zure posterra. Erabil ezazu zure ikastetxerako tresna hezitzaile eta eraldatzaile gisa.\nPeru-tresna (ES) Peru-Tresna (EU)


Zorrotzako jaien asteburuko planak - Uriola.eus\nuriola.eus 2017-09-29 12:32 Jaiak Zorrotza\nZorrotzako jaien azkenengo asteburua hemen dugu, eta oso potente bukatzeko intentziorekin heldu da. Erromeria eta metal talde tributuak entzuteko aukera izango dugu.\nArgazkia: Zorrotzako jai Batzordea | Ikusi handiago | Argazki originala\nGaur Kresala erromeria izango dugu Zorrotzan jotzen. Beraien biraren azkenengo kontzertua izango da, eta ospakizun berezia egingo dutela iragarri dute. Kontzertu honen ostean atseden hartu nahi dute baiana gaur dena emateko prest azalduko dira.\nBihar, berriz, metal talde tributuen unea izango da. Lehehengo The Great Southern, Panteraren omenez. Horren ostean Victims of a down en unea izango da, System of a downen omenez. Bukatzeko Renegades entzungo dugu, Rage Against the Machinen omenez. Beraz, metal taldeen omenaldi bikaina prestatu dute Zorrotzan.\nMusikaz gain, egunez jaietaz gozatzeko aukera egongo da ere. Berbapoteoa nagusientzat, eta erraldoiekin kalejira txikientzat egongo dira. Gastronomikoak ere badituzte, eta igandean marmitakoaren eguna izango da.\n[2017-09-22] Zorrotzako jaiak 2017 gaur hasiko dira\nZorrotza / Jaiak\nEkintzaz betetako asteburua Zorrotzako jaietan\nMaiatzaren 27an ospatuko da 2016ko Txinboeguna\nEkintzaz beteriko asteburua Zorrotzako jaietan\nZorrotzako Gaztetxeak 11. urteurrena ospatuko du bihar\nIñigo Cabacas Herri Harmailaren I. Topaketa egingo dute larunbatean


Errefuxiaketa eta asilo politikoaren inguruko sentiberatasun jardunaldiak\nSentsibilizazio Jardunaldiak gauzatuko dituzte Ermuan datozen bi astetan elkartasun eta Nazioarteko Garapenerako udal Kontseiluaren barne dauden Garapenerako Gobernuz Kanpoko hainbat Erakundek (GKEk). Aurtengo edizioak errefuxiatuak eta asilo politikoa izango du ardatz, ekimenari jarri zaion titulua ondokoa izanik: “Iheslariak, iragaitzazko bizitzak”. Antzolatzaileak ondorengo taldeak dira: Egoarbitza Misio Taldea; Komite Internazionalistak; Caritas; Urko-Punta, Maishule, Hagunia Saharar herriarekiko Lagunen Elkarteak eta Ermuan ditugun Senegalekoen eta Afrikakoen elkarteak. Jardunaldiak abenduaren 2tik 13 bitartean gauzatuko dira.\nHerrian ditugun GKEk hausnarketa bat partekatu eta sentsibilizazioa areagotu nahi dute ermuarrokin, lekualdatu duten pertsonen eta iheslarien kopuruak Bigarren Mundu Gerraz geroztik inoiz baino maila altuenera iritsi baita. Siriak duen egoeraren inguruko datuak ematen dira eta baita Birmaniar, Afganistandar, Palestinar edo Sahararrek bizi dutenaz. Kasuak hainbat dira eta ingurumenean oinarria duten errefuxiatuen, generoagatik jazarpena duten pertsonen, nahiz hirigunean errefuxiatutakoen kasuaz hitz egien digute.\nAntolatzaileek liburuxka elebidun eta koloreduna prestatu eta zabaldu dute, zeina PDF formatuan uzten dizuegu, sakonkiago ikusi eta aztertzerik izan dezazuen, bertan egitarau ere jasotzen baita. Gaur, asteartea, hitzaldia emango du Lobianon, iluntzeko zazpietatik aurreraAlejandra Sepulveda psikologoak. Izenburua Beldurrik gabe bizi da. Ostegunean philippe Falardeau zuzendariaren ‘La buena mentira’ filma proiektatuko da zineklubean, iluntzeko zortzi eta erdietan. datorren astean Erakusketa bati emango zaio hasiera, zeina UNRWAko kide Beatriz de Lucasek aurkeztuko duen abenduaren 9ko maritzenean. Xehetasun guztiak programan dituzue.\n2014ko Jardunaldien kartela\n2014ko Jardunaldien liburuxka


Aingura CB531-66 hornitzaile eta fabrikatzaileak askatzeko makina sinplea - Txinako fabrika - LIG Itsas Makineria\nCB531-66 aingura askatzeko makina sinplea\nTxinako aingura CB531-66 askatzeko makina sinplea: materiala: altzairua.Gainazala: leuna. Gainazal leuna, diseinu dotorea, iraunkorra.\nTxinako makina sinplea AnchorCB531-66 askatzeko:\nAzalera leuna, diseinu dotorea, iraunkorra\nHornitu CCS,DNV,ABS,LR,GL,KR,BV,RINA ziurtagiria\n1.altzairu herdoilgaitzez, altzairuz edo eskatutakoaren arabera egin daiteke.\n2. Fabrikazio epe laburra eta entrega azkarra.\n3.kalitate ona eta prezio lehiakorra.\n4.mekanizazio instalazioak: CNC zentroa, CNC tornuak, ultrasoinu uhinen garbiketa, etab.\nAingura askatzeko makina sinplea horni dezakegu, torloju motako kablea askatzeko, txakur motako kablea estutzeko. Produktu hauek ere egin ditzakegu eroslearen marrazkien arabera. Informazio zehatzagoa nahi baduzu, jar zaitez gurekin harremanetan.\nHot Tags: Aingura CB531-66 askatzeko makina sinplea, Txina, fabrikatzaileak, hornitzaileak, fabrika, Txinan egindakoa, aurreratua, kalitate handikoa, erosi, kalitatea, prezioa, prezioen zerrenda, aurrekontua\naingura askatzeko makina sinplea


Danobatgroupek lankidetza proiektu bat abiarazi du startupekin adimen artifizialeko soluzioak garatzeko — TUlankide MONDRAGON\nDanobatgroup industria taldea eraldaketa digitaleko prozesu sendo batean bete-betean sartuta dago, zeinarekin makinen eta ekoizpen sistemen produktibitatea areagotzeko teknologia berriak garatzea ez ezik negozio aukera berriak sortzea eta fabrika adimendunak eraikitzerantz aurrera egitea ere bilatzen baita.\nDanobatgroupeko Berrikuntzako zuzendari Nerea Arangurenek baieztatu bezala, “berrikuntzarako dugun estrategiaren barruan, manufacturingean aplikatutako AA funtsezko apustua da. Gure industria taldeko Danobat, Soraluce eta Goimeken bezeroek guk soluzio pertsonalizatuak, integratuak eta konektatuak ematea espero dute, beraien eguneroko zereginak aberastu eta sinplifikatzeko".\n"Gaur hasten dugun lankidetzazko proiektu honen bitartez startupekin aliantzak sortzea bilatzen dugu, startupak espiritu ekintzailea eta erronka teknologiko berriei aurre egiteko gaitasuna duten agenteak dira-eta”.\nGaur egun Danobatgroupek datu ugarri ditu lanean dituen makinen parketatik etorriak. Garapen digitalerako duen estrategiaren parte gisa, erakundeak sinergiak sortu nahi du AAko soluzioak inplementatzeko, horiekin gure asmoa da-eta bezeroei balio handiagoa ematea, zerbitzu digital aitzindari eta berritzaileak sortzea, negozio lerro berria sortzea eta merkatu berrietan jardutea eta erakundearen beraren eta bere bezeroen efizientzia optimizatzea ahalbidetuko duten soluzio digitalak garatzea.\nHori lortzeko, Danobatgroupek deialdi hau iragarri du, AAko soluzio distruptiboak eta berritzaileak jada merkatuan dituzten enpresa sortu berriekin elkarlanean aritu nahi baitu.\nHasierako faseetan dauden startupak bilatzen dira, produktua baliozkotua dutenak eta merkatuan edo sektorean traktore direnak.\nGainera, jada eratuta dauden eta gutxieneko lantalde bat duten enpresak izan behar dira.\nPrograma honen baitan, Danobatgroupek soluzioak kontzeptualizatzeko, garatzeko eta inplementatzeko proba pilotua egiteko aukera eskaintzen die startup parte hartzaileei, horretarako erakundearen baliabideak eta azpiegiturak erabiltzen utzita.\nIndustria taldeak, halaber, proba pilotuaren kostuei aurre egiteko konpentsazio ekonomiko bat eta taldean eta haren partner teknologikoan, IDEKO Fabrikazio Aurreratuan aditua den zentro teknologikoan, ari diren profesionalen ezagutzak eta esperientziak eskura izateko aukera eskaintzen die.\nEra berean, ekimenean parte hartzen duten enpresek Danobatgroupen bezeroen eta hornitzaileen nazioarteko sarera sartzeko aukera izango dute eta epe luzeko aliantza ezartzeko ere, erakundearen Berrikuntza Irekiko ekosistemaren parte izateko.\nDanobatgroupen ekimena Debegesak (Debabarreneko Garapen Ekonomikorako Elkartea) eta BPTD Enpresa Elkarteak abiarazi eta ieTeamek, startupen eta berrikuntza irekiaren garapenean diharduen bere ieStart arloaren bitartez, babestutako Make In ekintzailetza programen barruko ekimena da. Gainera, EIT Manufacturingen lankidetza ere dute. Fabrikazioko berrikuntzan Europan dagoen komunitaterik handiena da, eta Europar Batasuneko organismoa den Berrikuntza eta Teknologiaren Europako Institutuaren (EIT) parte da. Ekimen hau Eusko Jaurlaritzak ere laguntzen du “EIT Manufacturing Basque Hub” proiektuaren bidez (ELKARTEK 3, 2021).\nInteresa duten startupek hautagaitza aurkeztu ahal izango dute esteka honetan eskuragarri duten galdetegiaren bitartez.\nIzena emateko epea, otsailaren 24ko 12:00ak arte iraungo du.\nNotizia hemendik jasota: https://www.spri.eus/


Arkaitz Dantza Taldea Cantonigroseko lehiaketan, garaile — dantzan.eus\nHemen zaude: Hasiera › Hemeroteka › Arkaitz Dantza Taldea Cantonigroseko lehiaketan, garaile\nArkaitz Dantza Taldea Cantonigroseko lehiaketan, garaile\nNazioarteko lehiaketa da eta 12 taldek parte hartu dute\nBartzelonako Osona eskualdean egon dira añorgatarrak. Ostegunean iritsi eta, lehiaketatik kanpo, lehen emanaldia egin zuten; Luzaideko inauteria, hain zuzen ere. Ez ziren erabat gustura gelditu, Jokin Otamendi, taldeko dantza-maisuak eta dantzariak esan duenez: «Gauza txiki ugarik kale egin zuten, detaileak akaso, baina azken emaitzarekin ez ginen batere gustura geratu».\nEsan liteke ostiralerako akuilua izan zela hura. Oier Mendiola, taldeko zuzendari eta dantzariak dio zergatik: «Oholtza gainera ateratzeko tentsio puntu bat behar da. Jokinek hitz batzuk esaten zizkigun animatzeko. Beti bezala, lan ona egin behar genuela esan zigun, adi egon behar genuela eta genuen dena eman». Arkaitzen errepertorioaren oinarri diren Gipuzkoako dantzak egin zituzten ostiraleko saioan. Oso modu kuriosoan jakin zuten lehen postua lortu zutela. Sant Juliá de Vilatorta herrian egon dira jaialdiak iraun duen egunetan, hango familietako etxe batzuetan. Hango festak izaki, gauean emanaldi bat egin behar zuten. «Hasi baino lehen Oier hitz batzuk esaten ari zen oholtza gainetik. Gu ere han geunden eta bat-batean taldekoak garrasika eta saltoka hasi ziren. Isiltzeko esaten genien, batek irabazi egin genuela esan zigun arte. Oierrek mikrofonotik esan zuenean, hori ikusleen txalo zaparrada!», kontatu du Nagore Imaz dantzariak.\nBidaiarekin oso pozik dira Arkaitzekoak. «Oso talde gaztearekin atera gara bidaian. Gehienentzat lehen aldia zen, aspaldian halakorik egin gabeak baikinen. Gure arteko giroa aparta izan da eta adin guztietakoak elkarrekin egon gara uneoro. Horrez gain, Vilatortako herriaren harrera izugarria izan da, eta gainera, festak ziren. Lehen postua lortzea, beraz, gain-saria izan da. Dantza ulertzen dugun eragatik, lehiak ez du lehen mailako garrantziarik guretzat. Nolanahi ere, ez diogu muzin egiten eta lanean jarraitzeko pizgarri ona da. Besterik ez bada, txikiaren handitasuna errebindikatzeko», azaldu du Arkaitz Dantza Taldeko Jokin Otamendik.


Inauteria, Txino Dantza\nOhiturazko dantza hau, urte hartan Santa Ageda batzen ibilitako neska-mutilek egiten dute aratustetako domekan.\nLoramendi Dantza Taldea\nJ.M. Bedarreta, 13-2º (20550) Aretxabaleta\nAratusteak - Aretxabaleta\nTxino Dantzaren argazkiak Dantzan.com-en\nAretxabaletako Ihauterietan, Aratusteak, Ihauteri Igandean eta eguerdi partean, janzkera bitxia duten gazte talde batek herriko kalean zehar ibiltzen dira Txino Dantza abestuz eta dantzatuz.\nAretxabaletako herrian sortutako dantza da hau. Gerrate zibilaren ondoren, denbora batez galduta egon zen arren, (dauzkagun datuen arabera 1934. urtetik) 1975. urtean berreskuratu zen. Berpizte honetan, doinua eta jantziak errespetatu egin ziren, ez ordea abestiaren hitzak (lehengoak gaztelaniaz ziren eta).\nBelauneraino heltzen zaien eta ikatzez zikindutako lihozko kamisola bat daramate eta honekin batera aurpegia ikatzez zikindua, txapel zahar puskatua, kolorezko galtzerdiak eta abar. Itxura honekin garai batean ihauterietan etortzen ziren ikazkinak imitatu nahi izaten dute.\nIbilaldian zehar abesti bat kantatu eta antzezten dute:\nTxin Txin Txin Txin\nMahatsa heldu gabe dago\nTxin Txin Txin\nBaiñan helduko da\nTxiribito eta andrea\nJoan ziren jatera\nEta bota zuen lapiku\nGarai batean bailara honetan oso arrunta zen dantza hau, Antzuolako Sorgin Dantza eta Bergarako Sorgin Dantza ezagunak ziren, eta geroago dantza hau Lasarte-Orian dantzatze hasi zen gaur eguneraino.\nParte hartzaileak bi lerrotan banatzen dira, batek gizonen papera eta besteak nesken papera betetzen dutelarik. Ibilbidean zehar erritualizaturiko mugimendu batzuk egiten dituzte, hauen artean besarkadak, insinuazioak, gonen altxaketak daudelarik.\nOhiturazko dantza hau, urte hartan Santa Ageda batzen ibilitako neska-mutilek egiten dute aratustetako domekan, eguardi partean.\nHamabi pertsonak osatutako taldeak honako ibilbidea egin izan du: udaletxetik irten, kale goixenien buelta eman eta errota zaharrera (orain osasun zentroa dagoen lekura) itzuli, hau da, udaletxetik irten Durana kaletik joan, Mitarte kaleko botikan buelta eman eta leku beretik itzuliaz, hasitako leku berean amaitzen dute.\nBestalde, dantzariak txistulari-banda oso batek laguntzen ditu, hots; lehengo txistua, bigarren txistua, silbotea eta atabalak alegia. Hauek, aratustetako diana berezi bat jotzen dute gainera.\nOhitura honi jarraiki eta jaiari bukaera emateko, aratustetako martitzenean 1987. urteaz geroztik, "Txinoaren hileta" egiten da. Ekitaldi honetan gaueko 22:30ak inguruan, herritarrak Mitarte kalean elkartzen dira, lutuz jantzita eta eskutan kandela banarekin. Hileta martxak lagundurik, zerraldoa urte horretako Santa Ageda neska-mutilek herriko plazaraino eramaten dute. Plazan bertan zerraldoa erretzen ari den bitartean kandela guztiak zerraldora jaurtitzen dira.\nOtsailak 23, domeka:\n10:00: Diana Aretxabaletako Txistulari taldearekin.\n11:45: Aurtengo Santa Ageda neska-mutilek Txino Dantza egingo dute.\n12:00: Kuadrilen Desfilea.\nIbilbidea: Beroa, Araba ibilbidea, Mitarte, Durana, Errekabarren, Andramari, Mitarte, Durana, Herriko Plaza.\n13:00: Kalejira Gesaltza txarangarekin.\n14:30: Herri Bazkaria kiroldegian, DJ-KIk alaituta.\n17:30: Photocall-a plazan.\n18:00: Kalejira kiroldegitik plazara Gesaltza txarangarekin.\n18:45: Mozorro lehiaketaren Sari Banaketa Herriko plazan.\n19:00: Santa Ageda Neska-Mutilen Emanaldia Herriko plazan.\n19:30: DJ JON-en emanaldia Herriko plazan.\n20:30: Afari-Merienda komentuko kaperan.\n22:00: DJ MOTO Herriko plazan (euria egiten badu, Ilturrigorri frontoian).\n24:00: Txokolate Banaketa plazan. Bakoitzak bere edalontzia era matea eskatzen da.


Topaketa 10:30ean hasiko da eta bertan izango dira Juan José Etxeberria, Unibertsitateko Elkarteko eta Izaera eta Misioko errektoreordea, eta Alavaro de la Rica, Nazioarteko Harremanetako errektoreordea.\nGoizea zehar, klaustroan herrialde ezberdinetako informazio mahaiak egongo dira, eta ikasleek euren herriei buruz hitz egin ahal izango dute. Gainera, dantzen erakustaldia egongo da, unibertsitateko elkarte guztiak parte hartu ahal izateko. Gainera, 11:00etan eta 12:00etan saltsa eskola antolatuko dute Kolonbiako ikasleek.\n13:15ean, unibertsitateko euskal dantza taldeak emango dio amaiera topaketari.


Gasteizek aurtengo euskaraldian parte hartuko du – Gazteon KZ\nGasteizek aurtengo euskaraldian parte hartuko du\n2022-02-22 2022-02-22 Ane Soriano\teuskaraldia\nGasteizek bat egin du hirugarren Euskaraldiarekin, bertako erakunde, elkarte eta herritarren bitartez. Atxikimendua irudikatzeko argazkia atera dute Foruen plazan zinegotzi, erakunde publiko, entitate pribatu eta norbanakoek.\nArgazkia ateratzeko ekitaldian Gorka Urtaran Gasteizko alkateak ere parte hartu du. Adierazi duenez, “badakigu izugarrizko erronka dugula, eta ez bakarrik Gasteizen, baizik eta baita toki askotan ere, euskararen erabilera sustatzeko, eta Euskaraldia bezalako ekitaldiak oso garrantzitsuak dira helburu hori lortzeko”.\nAurten, Euskaraldia azaroaren 18tik abenduaren 2ra bitarte ospatuko da, ‘Hitzez ekiteko garaia’ lelopean, “pandemiak hustu dituen kaleak eta gogoak bete eta euskaraz hitz egitea inoiz baino errazago izaten ahalegintzeko”, Gasteizko Udaletik adierazi dutenez.\nLehenengo edizioan, norbanakoengan jarrei zen arreta eta Ahobizi eta Belarriprest rolak sortu ziren hizkuntza ohiturak aldatzeko ariketa bideratzeko. Bigarren edizioan, aldiz, entitateen parte hartzea oinarrizkoa zela ikusita, Ariguneak gehitu ziren ekimenera.\n“2022ko Euskaraldian, Belarriprestek eta Ahobiziek aukera berriak sortuko dituzte, elkarrekin, auzoz auzo eta Arigunez Arigune, euskaldun figura ezberdinak aldarrikatuz, baina beti ere, elkar josten dituen HITZA lotura moduan erabiliz”, esan dute.\n← Zinegoak jaialdiak aurtengo programazioa aurkeztu du\nMetallicak San Mamesen joko du uztailaren 3an →\nFANT jaialdiak ‘Ilargi guztiak’ filmaren estreinaldia hartuko du\nNew Yorkek Urkiola mapan kokatu du\n2021-11-04 Libe Garcia Kandina


Free chat Itararé. Ausazko arrotz doan txateatu berehala Itararé tik.\nFree chat Itararé\nOngi etorri Chatroulette ItararéEdozein lekutan, munduko pertsona aleatory bat konektatzeko. Chatroulette Itararé dezakezu honako aukeren artean aukeratu:- Guztiak pertsona mota Itararé doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nItararé hirien zerrenda:


Zer ondorio psikologiko izango lituzke bigarren konfinamendu batek? | Consumer\nZer ondorio psikologiko izango lituzke bigarren konfinamendu batek?\nEspainian koronabirusen kutsadura-kopurua handitzeak gero eta hurbilago egiten gaitu berrogeialdi berri batera, eta horrek kalte egin diezaioke gure osasun mentalari.\narabera: Larunbata, 2020ko abuztuaren 22a\n19. hezkidetzak eragindako osasun-krisia amaitzear dago. Espainian, berriz ere, kutsadura-bolada batek piztu ditu alarmak, eta hurrengo hilabeteetan gu probatzeko konpromisoa hartu du. Egun hauetan, pertsona askok galdetzen dute ea etxean karez eta kantuz giltzapetu beharko diren birusak aurrera egin ez dezan, eta zein ondorio izango dituen bigarren koarentenak, bai ekonomian, bai hezkuntzan eta, jakina, norberaren osasunean. Gure osasun mentalari nola eragingo dion da zalantza nabarmenenetako bat: beste konfinamendu bati aurre egiteko gai izango gara?\nBeste konfinamendurik egongo da?\nMundu guztiak egun hauetan egiten duen galdera da. Erantzuna, ordea, ez da erraza. Herrialdeko kasuen kopurua gora doan arren, Osasunaren Mundu Erakundearen (OME) ustez, konfinamendu orokorra egoera epidemiologikoa “oso kezkagarria” balitz bakarrik egin beharko litzateke. Espainiako Osasun Alertak eta Larrialdiak Koordinatzeko Zentroak uste du hiru baldintza bete beharko liratekeela hori gertatzeko:\nongi kontrolatu gabeko transmisio komunitarioaren maila\nlurralde zabal bati eragiten dion agerraldia\nautonomia-erkidegoek abian jarritako neurriak ez izatea aski transmisioa kontrolatzeko.\n“Gaur egun uste dugu ez litzatekeela beharrezkoa izango, eta garrantzitsuena hori saihestea dela, ondorio ekonomikoengatik eta osasun mentalean, eta oinarrizko osasun-zerbitzuak emateari uzten diotelako. Oso estrategikoak eta taktikoak izan behar dute neurri horiek aplikatzeari dagokionez”, esan zuen berriki María Neirak, OMEko Osasun Publikoko eta Ingurumeneko zuzendariak, Efe berri-agentziari.\nBigarren konfinamendua: ondorioak osasun mentalean\nOporren ondoren, koarentena orokor berri bat izatea espero dugu. Askorentzat, larritasuna, estresa, beldurra, ziurgabetasuna eta tristura handiko uneak izan dira setio-egunak. Madrilgo Psikologiaren Elkargo Ofizialak adierazi du Espainiako populazioaren %25 gutxienez (10 milioi pertsona inguru) pandemiaren ondorioz arazo psikologikoak izateko arriskuan dagoela.\n“Pandemiaren lehen olatuak “balio izan du” pertsona bakoitzaren erresistentzia probatzeko, eta, batez ere, aldez aurreko patologiak zituzten pertsonei eragin die. Patologia horiek larriagotu egin dira, eta, batez ere, ezin izan diote jarraipena egin”, dio Juan Moisés de la Sernak, psikologian doktore eta koidaren ondorio mentalei buruzko zenbait eskuliburu egin dituenak19. “Era berean, patologia batzuk agertu dira entzierroarekin lotuta, batez ere depresioarekin eta estresarekin… Ireki ondoren, ohiko mailak berreskuratzen joan dira arazo horien iturria ezabatzean”, erantsi du.\nBaina ez da gauza bera gertatu estres postraumatikoarekin. Batez ere familiakoren bat edo ezagunen bat galdu dutenen artean, eta osasun, larrialdi, erreskate eta poliziaren artean modu larrian aurkezten direnen artean, aditua nabarmentzen da. “Pertsona horiei bigarren konfinamendu batek izugarri eragingo die, ez beren sintomak larriagotzeari dagokionez, baizik eta ez die uzten nahastetik “askatzen”, eta horrek kroniko bihurtzea eragingo luke, beren bizitza pertsonal eta sozialean eragiten dituen kalte garrantzitsuekin”, ohartarazi du espezialistak.\nTop Docs-eko adituek ikusi dute jokabide obsesiboek, fobiek edo aldi baterako nahaste psikologikoek eragin handiagoa edo txikiagoa izan dutela biztanlerian, aldez aurreko sintomatologiarekin edo gabe. “Atea ireki zenean eta espainiarrak etxetik atera zirenean, hipokondria eta jokabide konpultsiboak, harrapaketak, obsesioak eta beldurrak zituzten kontsultak egiten hasi ziren”, azaldu du Marta de la Fuente Lago psikologo sanitarioak eta Madrilgo Giza Arloko Psikologia Zentroko prestakuntza-zuzendariak, antsietate eta estres-nahasteetan espezialista eta plataforma horretako kideak.\n“Baina, oro har, gaixoek neke-egoera fisiko eta psikologikoa erakusten digute”, gehitu dio espezialistak. Adituek diotenez, koarentena orokor berri batek sendatu ez diren ondorioak areagotu ditzake. Izan litezkeen arazoen artean daude frustrazioa, haserrea, motibazioa galtzea, lo egiteko zailtasuna eta erresilientzia gutxiago.\nDe la Sernak uste du ondorio psikologikoak txikiagoak izango direla. “Kontuan hartu behar da, lehen aldian ez bezala, orain arrakastaz gainditu dela herritar gehienengan; beraz, konfinatu behar den bigarren edo hirugarren aldiak ez du ondorio txarrik izango osasun psikologikoan, egoera ezezagun bat gainditzeko esperientziak indartu egiten baititu pertsonaren erresilientzia eta autokonfiantza”, dio.\nGazteenak eta langabeenak, arriskuan\nBigarren konfinamenduak eragin psikologikoa izan lezake gazteengan. Sare sozialek interkonektagarritasuna eskaintzen duten arren, pandemia eta konfinamendua gutxien eraman dutenak dira, dio De la Sernak. “Ez ondorio ekonomiko edo pertsonalengatik, baizik eta inork ez dielako irakatsi nola aurre egin egoerari, ez eta nola egon bigarren entzierro baterako prestatuta; izan ere, helduek ez bezala, gazteek ez dute jakin eta ez diete laguntza eskatu nahi izan osasun mentaleko profesionalei, bizitako ondorioak gainditzeko”, azpimarratu du.\nBaina, agian, lanpostua galdu duten helduak izango dira kaltetuenak. “Bigarren konfinamendu batek egoera ekonomikoa larriagotu besterik ez du egiten… Kasu honetan, arriskua ez da depresioa jasateko soilik, pentsamendu eta saiakera suizidak areagotzean baizik. Pentsamendu eta saiakera horiek krisi ekonomikoetan nola handitzen diren ikusi da”, esan du Psikologiako doktoreak.\nAdimen osasuntsua gorputz konfinatuan\nBeste konfinamendu bat aurkeztuz gero, buru-osasuneko adituek eguna antolatzea gomendatzen dute, beti jakin dadin zer egingo den, kontrol-sentsazioa lortzeko. Orain arte denbora faltagatik egin ezin ziren gauzak egiten saiatzea gomendatzen da. “Orain badaukagu, gozatu egin behar dugu”, diote Top Doktores-eko adituek. Era berean, espezialistek gomendatzen dute gure inguruko jendearekin harremanetan egotea eta ariketa fisikoa egiteko une bat lortzen saiatzea, nahiz eta etxean izan. Batez ere, lasaitasuna eta kontrola transmititu behar zaie maite ditugun pertsonei.\nGainera, depresio-egoerak saihesteko, OMEk hau gomendatzen du:\nEgin ariketa aerobikoa eguzki-argiko orduetan, egunean 50 minutu gutxienez.\nOsasuntsu jatea eta, ahal bada, dieta mediterraneoa.\nGutxienez zortzi orduz lo egitea, horizontalean.


Jende pilaketarik gerta ez dadin neurriak zorroztuko ditu Udalak - Azpeitiko Udala\nOsasun larrialdian egonik, eta han-hemenkako fokoak gero eta gertuago daudela ikusirik, Herrizaingo sailarekin eta osakidetzarekin bildu ziren atzo udal arduradunak: “Jende pilaketak sortzea herri guztietako arazoa dela adierazi ziguten. Baina Azpeitian ohiko egoera batean festen atarian izango ginateke. Santio eta saninazio festak bertan behera utzi badira ere jendea etorri eta pilaketak sortzeko arriskua dagoela jakitun gara. Horregatik, aurrera begira urrats gehiago emango ditugu, eta guztia Herrizaingo Sailarekin koordinatuko dugu”, jakinarazi du.\nOsasun saileko arduradunak prebentzio neurrien garrantzia aipatu zien. Izan ere, atzo eguerdira arte, momentuz, azken asteotan bezala, ez dela positiborik izan herrian jakinarazi zien: “Positiborik ez izan arren, kontagio arriskua hor dago beti”, azaldu du. Fokoren bat sortuz gero jarraitu beharreko neurriak diseinatzeari ekin diote elkarlanean: “Badezpada aurre hartu eta broteren bat dagoen kasuan jarraitu beharreko protokoloa, hartu beharreko neurriak, herritarrekin izan beharreko komunikazio kanalak… elkarlanean diseinatzeari ekin diogu”. Baina horrelakorik ez gertatzeko, argiak dira jarraibideak: maskarilla, segurtasun distantzia eta eskuen higienea.\nEgoera konplexua da oso: “Gu ari gara herriko eragileekin elkarlanean neurriak hartzen, jarraipena egin eta erabaki gehiago hartuko ditugu. Baliabide gehiago ere jarriko ditugu pilaketa gehiago egon ez dadin, baina egoera honek herritar guztion konpromisoa eskatzen du. Horregatik azpeitiak guztiei dei egiten diegu, bereziki, Alde Zaharreko pilaketak ekiditekoeta maskarilla erabiltzeko”, gaineratu du.


Aldaketa behetik gora - - Goiena.eus\nAldaketa behetik gora\nJoxemari Muxika Arrieta 2019-04-12 07:48\nZapatuan (2019-04-06) Berria-k zekarren hezkuntzari buruzko Inertzia vs. ausardia artikulua irakurrita, zer pentsatua ematen du.\nRebeka Ubera artikulugileak dio metodologia parte hartzaileak aplikatuz ikastetxeak berritzeko saiakerak egiten ari direla, "nahiz eta sistema arrazista, matxista eta klasista izan"; hau da, nahiz eta sistema kapitalista izan. EAEko Hezkuntza sailburuak aldaketa ekimenak bultzatzeko jarrerarik ez duela adierazten du.\nBadirudi ez duela kontuan hartzen euren gustuko izan daitezkeen edo ezinbestekoak liratekeen aldaketak eginda ere, sistema mantentzea dutela agintariek helburu.\nKapitalismoan egonik, beraiek sustatzen duten eredua aldatzekotan, ba al dago beraiekin kontatzerik?\nBenetako aldaketarik gertatzekotan, Euskal Herriko esperientziak behetik gorako antolakuntza baten bidez izan beharko lukeela adierazten du.\nHerrialde honetan izan diren aldaketa handi gehienak, zer hobeturik badaukate ere, gizarte mugimenduek garatukoak izan dira: ikastolak, euskalgintzak edo kooperatibak. Aldi berean, ikustekoa da sortzez publikoak ziren beste erakunde batzuek daramaten kapitalaren bidea: Euskaltel, Kutxabank, CAN...\nArtikuluan ez da sistema kapitalistak historian zehar ezarri duen eta oraindik gainditua izan ez den euskararen bazterketaren inguruan aipurik.\nArgitzekoa litzateke, ez baitio ezer euskara hiztunok erakundeetan dugun egoerari buruz, hezkuntza arlokoak barne: unibertsitate, lanbide heziketa, akademia... Gehienek espainieraz funtzionatzen dute.\nIzan ere, askotan, ahaztuta gelditzen da hizkuntza gutxituak, baztertuak, sistema kapitalista uniformatzaile honek eraman dituela egoera horretara.\nHainbat herrialdetako egoerei begiratuz argi ikus daiteke: Brasilen portugesa, Aljerian frantsesa… Euskal Herrian frantsesa edo espainiera... Zerk ezarri du egoera hori klase dominazioak ez bada?


Beja | komikeri\nmaiatza 22 2018\nVinhetas do Pais Basco\nAsteburu honetatik aurrera Portugaleko Alentejo eskualdean kokatzen den Beja hirian , Nazioarteko XIV. Komiki jaialdia ospatuko da (XIV. Festival Internacional de BD de Beja). Urtean zehar hiri lasaia izan arren, egunotan komikiaren aitzakian guztiz eraldatzen da Bejako izaera. Mundu mailako bederatzigarren artearekin zerikusia duten ikuskizunak eta erakusketak antolatzen baitira hirian. Aurten 21 komiki erakusketa prestatu dira Bejako erdigune historiko ederrean. Eta munduko txoko ezberdinetako makina bat gonbidatu izango dira bertan ere. Portugalekoaz aparte, brasildarrak, italiarrak, frantziarrak, suediarrak eta euskaldunak han izango dira, aurtengo ediziorako Euskal Herriko komikigileen ordezkaritza bat gonbidatua izan delako. Guztira lau euskal egile bertaratuko dira Beja aldera: Adur Larrea, Mattin, Asisko eta Mikel Begoña… marrazkilariok ekitaldi ezberdinetan hartuko dute parte. Horrez gainera “Vinhetas do Pais Basco” izeneko erakusketa zabalik izango da maiatzak 25ean Bejako alde zaharrean kokatzen den Palacete Vilhena eraikinean. Gonbidatuen lanez gainera, euskal marrazkilari ezberdinen aukeraketa zabal bat izango da erakusgai bertan (20 egileen lanak) eta bisitariek euskal komikigintzaren informazio orokor bat jasotzeko aukera zuzena izango dute.\nBy komikeri • Laburpen hitzak Adur Larrea,Asisko,banda desenhada,Beja,Mattin,Mikel Begoña


Zabor teknologikoko 4.500 Eiffel Dorre - Gazteberri.eus\nPublished25 apirila, 2018\nZabor elektronikoa edo GEEZ (Gailu Elektriko eta Elektronikoen Zaborra) ingurumenerako erronka handienetarikoa bilakatu da. Big Dataren Aroan bete betean sartuta gaudenez, modu geldiezinean hazten ari den arazoa da.\nZabor Elektronikoaren Munduko Begiralea 2017aren arabera, 2016. urtean zabor elektronikoko 44,7 milioi tona metriko (MT) sortu ziren mundu osoan, hots, urte bakar batean 6,1 kilo biztanle bakoitzeko. 2014. urtean sortutako zabor elektronikoa biztanleko 5,8 kilokoa izan zen. Zabor horrekin guztiarekin urte bakar batean 4.500 Eiffel Dorre eraiki daitezke. Aurreikuspenek ez dute baikor izateko arrazoirik ematen. Izan ere, 2021. urtean zabor elektronikoaren kopurua 52,2 milioi tona metrikora iritsiko dela espero da, hots, 6,8 kilo biztanle bakoitzeko.\nZabor elektronikoaren hazkunde hori hainbat joeren emaitza da. Informazio-gizartearen zabalkunde azkarraren ezaugarri nagusietako bat erabiltzaile kopuruaren hazkundea da. Gainera, garapen bidean diren hainbat herrialdetan izan den errenta hazkundearekin, gero eta gehiago dira gailu elektronikoak erosteko gaitasuna duten pertsonak eta, ondorioz, zabor elektroniko gehiago sortzen da.\n2017. urtean, munduko biztanleriaren erdiak Internet erabiltzen zuen eta munduko biztanleriaren ehuneko handi batek sareetarako eta zerbitzu mugikorretarako atzipena du. Askok, gainera, gailu bat baino gehiago dute eta horiek ordezkatzeko epeak gero eta laburragoak dira.\n“Zabor Elektronikoaren Munduko Begiralea 2017” Nazio Batuetako Unibertsitateak (UNU), Telekomunikazioen Nazioarteko Batasunak (UIT), eta Hondakin Solidoen Nazioarteko Elkarteak (ISWA) prestatzen duten txostena da. Dokumentu horren xedea da gero eta handiagoa den zabor elektronikoaren arazoaren inguruan ohartzea eta sentsibilizatzea.\nZer da zabor elektronikoa\nDuela zenbait urtetik hona, gero eta gailu elektroniko eta elektriko gehiago erabiltzen ditugu gure egunerokotasunean. Gailu horien kontsumo masiboak ingurumena larriki kalte dezaketen hainbat hondakin toxiko sortzen ditu. Zabor edo txatarra elektronikoa da gaur egun ekologiak duen erronkarik handienetako bat.\nUrtero zabor elektronikoko 44,7 miloi tona sortzen dira. Europan bakarrik biztanle bakoitzeko 16,6 kilo sortzen dira (12,3 tona metriko). Zabor elektronikoak sortzen ditugun hiri-hondakinen % 5 inguru suposatzen du.\nGainera, gailu horien bizitza baliagarriaren zikloa gero eta laburragoa da. Estatu batuetan, Txinan eta Europar Batasuneko ekonomia garrantzitsuenetan gehien erabiltzen diren telefono adimentsuen batez besteko bizitza 1,5 edo 2 urtekoa da. Urtero ekoizten diren sakelako telefonoak, ordenagailu jasangarriak eta antzeko gailuak erabiltzen dituzten kargagailu guztien pisua milioi bat tonakoa dela kalkulatzen da.\nMundu osoan, urtero, 180 milioi ordenagailu inguru saltzen dira. Azken urteetan, eta azken teknologia izan beharraren izenean, terminalak sarritan ordezkatu beharraren ideia nagusitu da. Berdin dio terminal zaharrak ondo funtzionatzen duen ala ez.\nHondakin elektronikoek gizakion osasunarentzat eta ingurumenarentzat oso kaltegarriak diren osagaiak dituzte. Horien eragina nabariagoa da garapen-bidean diren herrialdeetan.\nIngurunerako eta osasunerako mehatxua\nGailu elektroniko gehienak ingurumenerako eta osasunerako kaltegarriak diren osagai txikiekin ekoizten dira: metal astunak, kadmioa, beruna, merkurioa… Gainera, euren ekoizpenean degradagarriak ez diren hainbat plastiko erabiltzen dira. Horrek lur-azpiko uren, ibaien, lakuen, itsasoaren eta eremu berdeen kutsadura areagotzen du.\nGehien kutsatzen duten elementuak txartel elektronikoak, hodi fluoreszenteak, ordenagailuak, inprimagailuak, bideo-kamerak, telebistak eta telefono mugikorrak dira. Kontsumo-produktu horien hondakinen birziklapena prozesu garestia eta kutsagarria da. Kontuan izan behar da horien ekoizpenean, gutxi gorabehera, tamaina txikiko 50 osagai baino gehiago erabili behar direla.\nAdibidez, kobrea edo urrea bezalako osagai baliagarriak askatzeko egiten den erreketan toxina kutsagarriak askatzen dira. Sakelako telefono batek erabiltzen duen nikel-kadmio bateria batek 50.000 litro ur kutsa dezake eta telebista batek 80.000 litro ur kutsa dezake beruna eta fosforoa bezalako osagai metalikoekin. Aire girotuko gailu bat baztertzea oso kaltegarria da ingurumenarentzat ozono geruza txikitzen duten CFC gasak dituelako.\nZabor elektronikoa ingurumena ez ezik gizakion osasunarentzat ere oso kaltegarria da. Izan ere, zabor mota horrek akuiferoak, atmosfera eta zoruak kutsatzen ditu.\nEsan bezala, zabor elektronikoaren eragina oso larria da garapen-bidean diren herrialdeetan. Izan ere, herrialde garatuetan sortzen den zabor elektronikoa, sarritan, herrialde horietara bidaltzen da. Han, oso baldintza kaxkarretan lan egiten duten langileek (batzuetan adingabeak eta haurrak) gailu horiek eraitsi egiten dituzte. Prozesu horretan, osagai kimiko toxiko asko eskuztatu behar dituzte eta horrek ondorio larriak izan ditzake: kalteak DNAn, minbizia edota gaixotasun kardiobaskularrak.\nHurrengo hamarkadetan gero eta zabor elektroniko gehiago sortuko dela aurreikusten denez, Zabor Elektronikoaren Munduko Begiraleak gero eta gehiago birziklatzea eta gailu elektronikoen metaketa ekiditea gomendatzen du. Gomendio horren atzean, ingurumen-arrazoiak ez ezik, arrazoi ekonomikoak ere aurkitzen dira.\nEgun sortzen diren 44,7 tona metriko zaborretik bakarrik 8,9 berreskuratzen dira, hots, zabor elektroniko guztiaren % 20 inguru. Zabor horretan oso baliagarriak diren osagaiak aurki daitezke: urrea, zilarra, kobrea, platinoa, paladioa eta abar. 2016an zabor elektronikotik berreskura zitezkeen osagaien balioa 55.000 milioi dolarrekoa zela kalkulatu zen. Txosten horren arabera, 2016an sortutako zabor elektroniko guztiaren % 4 zabortegietan geratu zen; % 76 (34,1 tona metriko inguru) erre egin ziren edo garapen-bidean diren herrialdeetako birziklapen-zentro irregularretan amaitu zuten.\nZabor elektronikoaren kopurua murriztea guztion ardura da. Gure kontsumoak gailu horien ekoizpen-ereduan eragin handia duela jakin behar dugu.\nZure kontsumoa murriztu. Gaur egun, komunikazio gehiena kanal elektronikoetatik egiten da; zaila da ordenagailurik edo telefonorik gabe lan egitea. Hala ere, ez dugu zertan urtero gure telefonoa ordezkatu behar eta, are gutxiago, dugun gailua arazorik gabe funtzionatzen badu. Ordezkatzeak halabeharrezkoa izan beharko luke, ez nahiera baten ondorioa. Gailu bat erosten duzunean aukeratu batez besteko bizitza-ziklo luzeak dituzten gailuak.\nOsagai ekologikoagoak erabiltzen dituzten marken gailuak erosi.\nGailu bat beharrezkoa ez dugunean saiatu berrerabilpen bat ematen.\nZenbait ekoizlek zaharkituta geratu diren gailuak jasotzeko zerbitzuak eskaintzen dituzte.\nGailu elektronikoak berrerabiltzen dituzten erakundeak daude. Erakunde horiek gailu zaharrak konpondu eta saltzen dituzte. Lortutako dirua proiektu jasangarriak finantzatzeko erabiltzen da.\nBadira osagai elektronikoak birziklatzeko berariazko puntu berdeak.\nPrevious Estibaliz Linares: “Helduen ardura da mundu digitalean jazotzen dena kontrolatzea”\nNext Sare sozialen eragina bikotean


Eta hutsa zen helmuga - Liher\nLiher taldea, zerbait berria sortzen hasiko zela erabaki zuenean, 2020. urteko otsailaren 28an Hemen herensugeak daude lana kaleratu eta, bi asteren buruan, munduaren erdia parentesi amaigabe batean sartu izanak eragindako shock emozionala baztertzen saiatu zen. Baina, ahaleginak ahalegin, sortzen zuten riff oro, atmosfera oro eta kontzeptu oro zen haiek momentu horretan bizitzen ari ziren horren adierazle. Zer da, bada –edo behar luke– , artista bat, ez bada bere garaia artearen bitartez erretratatzen duen eskribaua?\nUkaezina da bizitako haustura. Baina bakoitzak horren aurrean bide ezberdina egin du, baita ikaspen ezberdinak erdietsi ere, eta Liherrekoak haiena(k) kontatzera datoz. Iritsi baitira, diotenez, helmuga batera, eta helmuga hori hutsa da. Sortzen jarraitzera bultza besterik egiten ez duen hutsa.\nLiherren laugarren lana dugu Eta hutsa zen helmuga, laugarrena sei urtetan. Kostata bada ere, aurreko lanarekin pandemia garaian 35 kontzertu emateko aukera izan du rock taldeak, baina antzua izatera kondenatua zegoen garai horri buelta emateko, bi urte bete ez dituen zikloari agur esan eta berriz ere jaiotzeko aitzakia hartu du, 11 kanturen bitartez.\nEta hutsa zen helmuga lanaren hezurduran, hasiera- eta bukaera-mugarri gisa, aldez aurretik negatiboak diren baina horietatik ikaspen baikorra atera daitekeen bi kontzeptu erabili dira: hasieran, haustura; amaieran, hutsa. Haustura Kintsugi izeneko filosofia japoniarrarekin adierazi da –hala du izena lehen abestiak–, zeinak hautsitako objektuei osorik daudenei baino balio handiagoa ematean datzan. Diskoaren lehen erdian, beraz, taldearen eta norberaren hausturei, beldurrei eta atsekabeei buruz eta horiek konpontzeko kemenari buruz hitz egiten da.\nApurka-apurka, ordea, bigarren erdian dramaren erdian kolektibotasuna aurkitzeak duen eraginaz mintzatzen hasten da, harik eta norberaren eta gizartearen konpontze prozesu horretan huts sendatzaile baten terrenoan sartu arte. Amaierako abestiak, huts horren inguruan “filosofatzeko”, Oteizak bere entseguetan ikertutako huts espazialaz, euskal arimaz eta gure arbasoek harrespilekin zuten harremanaz mintzo dira.\nLana 2021eko uztaila eta abuztuan grabatua izan da Garate Estudioetan, Kaki Arkarazoren eskutik, eta Victor Garcíak masterizatu du Ultramarinos Mastering-en. Lanaren diseinua Fran Rodríguez La cabeza en las nubes artistak egin du. Luxuzko kolaboratzaileekin etorri da taldea oraingo honetan, gainera; diskoaren bigarren erdian kolektibotasuna indartzen duten lau ahots paregabe: Noa Eguiguren (Noa & The hell drinkers) Ain’t no Lullaby abestian, Lidia Insausti (Sky Beats, Arima Soul) Hasi abestian, Alain Martinez (Dinero, Qverno) Mairubaratza abestian eta Miren Narbaiza (Napoka Iria, Mice) Orri zuri batek abestian.\nGarun ta Eztarri Bananas\nHerrimina Orreaga 778\nTinko Gurean Iheskide\nEgia ala Gezurra Streetwise